qundao/data-zh-poetry huggingface dataset:
乙丑九日同古茂毨蒙廷俞张鸿与蒙廷纶张伯邻郭笃周饮伦绍周宅
作者：欧大任
朝代：明

蓟城佳节忆烟皋，尚喜东邻有浊醪。赤管自怜频索米，黄花犹得共持螯。酒钱颇羡陶彭泽，诗句深知谢法曹。岁岁佩萸何处客，归心偏恋五云高。
九日下道园山还舟飓风起投宿抱旗山下人家
作者：欧大任
朝代：明

日暮烟波阻异乡，天涯飘泊遇重阳。来时野老初争席，饭罢山人复馈浆。风急每惊松子落，雨多偏入涧声长。谁堪羁旅逢今夕，愁绝关河雁几行。
九日入道园山谒先君墓焚遗集志感
作者：欧大任
朝代：明

悽怆感霜露，东阡泪满裾。眠牛看迤逦，下马觉萧疏。菊荐精禋上，蒲编手泽馀。昌言嗟董袭，封禅待相如。墓有中郎笔，山藏太史书。诗庭虚旧位，玄冢望精庐。终愧泷冈表，空趋万石闾。平生风木恨，攀恋似皋鱼。
九日同方鸿胪允治蒋光禄淑四游徐氏园
作者：欧大任
朝代：明

载酒亭西曲径通，商飙一望雨冥濛。寒涛半落三江渡，秋草难寻六代宫。棋墅颇曾邀谢傅，习池能不醉山公。齐盟敢负京台约，翠竹黄花尚可同。
九日同朱民部王太仆集李宛平后堂玩菊
作者：欧大任
朝代：明

三人司隶青骢马，明府同时此会难。地引关河秦内史，秋高钟鼓汉长安。南阳潭似樽中色，彭泽花开县里看。莫笑鬓丝樗散客，旧游能得几交欢。
九日同梁仲登黄贤甫登刘王郊台
作者：欧大任
朝代：明

把菊复载酒，登台酬赏心。荒榛满天地，片雨暗山林。代迥华风变，云愁霸气沉。十年长剑在，吾欲扫氛祲。
九日同邵长孺程无过汪元初程虞仲出东直门游邵家庄
作者：欧大任
朝代：明

赐萸分左掖，问菊向东陵。金埒秋盘马，雕台晚放鹰。漠南凭远啸，蓟北拥孤登。大将收长策，清朝颂中兴。风云愁态减，筋力少年矜。赏剧归鞍月，松门万树灯。
九日同陆华父张仲实蒋子瑞黄元先龟山游宴得花字
作者：欧大任
朝代：明

江乡秋色在黄花，宾客来寻锦水涯。风起平芜吹鹳鹤，山寒丛薄散麇麚。林光稍入三珠树，酒气犹蒸五色霞。谁遣白衣能就我，紫桑荒径是吾家。
九日同陈敬甫梁伯龙登马鞍山得高字
作者：欧大任
朝代：明

霜前木叶下亭皋，失策登临不惮劳。册府天开群玉积，节楼山拥九霞高。秋声南入三江棹，海色东来万里涛。一望昆丘频极目，莫疑仙客出卢敖。
九日同黄廷寅黎惟敬游菖蒲涧访玉舄亭故址
作者：欧大任
朝代：明

九日高台坠露清，千年残观紫烟平。铁桥不见仙人过，玉舄空留海客名。鹄岭晓看阊阖色，鸾霄秋送佩环声。涧边瑶草空相待，游戏玄洲下赤城。
九日同黎秘书李黄门吴冯二侍御登宣武门楼
作者：欧大任
朝代：明

百二山河控上游，郁葱佳气满皇州。风驱大漠浮云色，天转滹沱落日流。双阙金茎连紫极，万家红树动高秋。佩萸氿菊俱恩泽，不是荆南独倚楼。
九日姚伯子陈伯春陆无从张叔龙集斋中得风字
作者：欧大任
朝代：明

把菊延三益，居然处士风。萧萧篱落晚，秋在雨声中。门生诸子在，二客亦能同。更约篮舆出，东林候远公。薄禄堪沽酒，浮生吏隐中。江枫摇落处，犹得映房栊。淮海逢重九，尊醪幸不空。黄花偏有色，宁敢怨秋风。
九日姚伯子陈伯春陆无从张叔龙集斋中得风字·其一
作者：欧大任
朝代：明

把菊延三益，居然处士风。萧萧篱落晚，秋在雨声中。
九日姚伯子陈伯春陆无从张叔龙集斋中得风字·其三
作者：欧大任
朝代：明

薄禄堪沽酒，浮生吏隐中。江枫摇落处，犹得映房栊。
九日姚伯子陈伯春陆无从张叔龙集斋中得风字·其二
作者：欧大任
朝代：明

门生诸子在，二客亦能同。更约篮舆出，东林候远公。
九日姚伯子陈伯春陆无从张叔龙集斋中得风字·其四
作者：欧大任
朝代：明

淮海逢重九，尊醪幸不空。黄花偏有色，宁敢怨秋风。
九日广济寺同黎惟敬顾汝修郑伯良顾汝和李于美邵长孺张元易登藏经阁得头字
作者：欧大任
朝代：明

赐萸同得帝城游，佛阁凭看尽蓟丘。鳷鹊自临平乐左，芙蓉犹在曲江头。群公皂帽寻僧日，三载黄花对客秋。只为清时终可恋，白云何处不沧洲。
九日惟敬置酒与张刘管张四山人同赋
作者：欧大任
朝代：明

白云箫瑟一尊开，共佩萸囊上蓟台。橘熟题书曾问讯，菊荒为客未归来。秋高大漠胡尘净，日落长杨汉骑回。惟羡故人今侍从，飘零谁道子虚才。
九日晚复同虎臣过伯玄饮湖上楼四首
作者：欧大任
朝代：明

霓旌西导过湖船，岳色秋风散夕烟。醉击空明涛欲起，綵云楼阁在中天。金刚台小一鸱夷，大苏大阳如酒卮。刘郎字字白云气，犹嚼黄花把剑吹。吴生对酒望天都，作赋曾同楚大夫。我采三花游二室，明年相忆佩茱萸。楼前列岫碧崔嵬，仆仆先生黄鹤来。遥动仙人一瓢酒，看余东海渡蓬莱。
九日晚复同虎臣过伯玄饮湖上楼四首·其一
作者：欧大任
朝代：明

霓旌西导过湖船，岳色秋风散夕烟。醉击空明涛欲起，綵云楼阁在中天。
九日晚复同虎臣过伯玄饮湖上楼四首·其三
作者：欧大任
朝代：明

吴生对酒望天都，作赋曾同楚大夫。我采三花游二室，明年相忆佩茱萸。
九日晚复同虎臣过伯玄饮湖上楼四首·其二
作者：欧大任
朝代：明

金刚台小一鸱夷，大苏大阳如酒卮。刘郎字字白云气，犹嚼黄花把剑吹。
九日晚复同虎臣过伯玄饮湖上楼四首·其四
作者：欧大任
朝代：明

楼前列岫碧崔嵬，仆仆先生黄鹤来。遥动仙人一瓢酒，看余东海渡蓬莱。
九日朱子得见招同周元孚魏懋权刘国徵朱可大顾叔时王惟允邹孚如姜仲文集张太师园
作者：欧大任
朝代：明

重九今朝是，登楼傍紫垣。天清平乐观，秋在辟疆园。移菊霜飞槛，餐萸月照尊。金钱欢此会，长荷汉宫恩。
九日泛楼船作军乐
作者：欧大任
朝代：明

江上重阳霁色鲜，晚携宾从上楼船。鼓笳月似登楼夜，戈甲秋如下濑年。沧海东南风九万，浮云西北路三千。绕歌欲奏从军曲，醉放中流一扣舷。
九日王九德崔继甫沈恩甫见邀同吴虎臣饮八首
作者：欧大任
朝代：明

秋色山山照酒杯，满天鸿雁过淮来。谁知万里思归客，半醉西风戏马台。作客黄亭近楚天，参军谁似孟嘉贤。武昌西望龙山宴，多少风流落帽边。高斋宾客未全贫，杯为黄花送百巡。毋论积薪犹不调，十年持戟是何人。总为风尘作吏慵，宁能五斗负千峰。爱君今日东篱下，还著将归邴曼容。楚客柴桑处士风，他乡共醉菊园中。小儿已舁蓝舆待，莫惜千觞劝醉翁。九月清霜林木疏，广文官舍似山居。汝南只道长房事，插帽茱萸尽可书。门外何由有白衣，陆沉车马亦应稀。江州昨日千钱送，那得醒时放客归。邻斋秋酿熟多时，况是天涯九日期。苜蓿满盘花满径，莫令京洛贵人知。
九日王九德崔继甫沈恩甫见邀同吴虎臣饮八首·其一
作者：欧大任
朝代：明

秋色山山照酒杯，满天鸿雁过淮来。谁知万里思归客，半醉西风戏马台。
九日王九德崔继甫沈恩甫见邀同吴虎臣饮八首·其七
作者：欧大任
朝代：明

门外何由有白衣，陆沉车马亦应稀。江州昨日千钱送，那得醒时放客归。
九日王九德崔继甫沈恩甫见邀同吴虎臣饮八首·其三
作者：欧大任
朝代：明

高斋宾客未全贫，杯为黄花送百巡。毋论积薪犹不调，十年持戟是何人。
九日王九德崔继甫沈恩甫见邀同吴虎臣饮八首·其二
作者：欧大任
朝代：明

作客黄亭近楚天，参军谁似孟嘉贤。武昌西望龙山宴，多少风流落帽边。
九日王九德崔继甫沈恩甫见邀同吴虎臣饮八首·其五
作者：欧大任
朝代：明

楚客柴桑处士风，他乡共醉菊园中。小儿已舁蓝舆待，莫惜千觞劝醉翁。
九日王九德崔继甫沈恩甫见邀同吴虎臣饮八首·其八
作者：欧大任
朝代：明

邻斋秋酿熟多时，况是天涯九日期。苜蓿满盘花满径，莫令京洛贵人知。
九日王九德崔继甫沈恩甫见邀同吴虎臣饮八首·其六
作者：欧大任
朝代：明

九月清霜林木疏，广文官舍似山居。汝南只道长房事，插帽茱萸尽可书。
九日王九德崔继甫沈恩甫见邀同吴虎臣饮八首·其四
作者：欧大任
朝代：明

总为风尘作吏慵，宁能五斗负千峰。爱君今日东篱下，还著将归邴曼容。
九日登永上人藏经阁同沈比部箕仲沈虞部少卿陈博士伯符分得开字时王宗鲁张文起二中郎不至
作者：欧大任
朝代：明

阁拥慈云傍阙开，双林如此足徘徊。似缘把臂人曾入，岂为攒眉客不来。发愿同游依净土，登高作赋借雄才。河山并引中原目，谁羡秋风戏马台。
九日登观海楼送陈士鹄北上
作者：欧大任
朝代：明

西风平楚莽萧萧，天畔登楼正泬寥。万户砧声催夕照，千帆涛色送秋潮。青山谢傅相将去，白首冯公尚未招。此地明年重忆汝，佩萸应在紫宸朝。
九日过唐寅仲青门隐居同梁彦国邓君肃赋得高字
作者：欧大任
朝代：明

种秫归来客是陶，隐居君亦掩蓬蒿。山中此日开荒径，门外何人载浊醪。井里东临沧海近，风烟西望汉台高。过从爱有浔阳侣，白首篮舆未惮劳。
九日阁上集
作者：欧大任
朝代：明

五岳嵯峨秋色新，修然高阁出风尘。孤鸿日杳中原路，浊酒天全傲吏真。落帽谁容趋府客，佩萸偏忆住山人。青云欲借卢敖杖，莫笑支离一病身。
九日陪陈梦庚诸子游佛教台还饮桥东草堂
作者：欧大任
朝代：明

佳赏因君得，怜予大隐情。花龛传海梵，草阁送江声。言就竹林宴，欣从菊径行。龙山千载客，徒有孟嘉名。
九日黄判官邀游周氏园
作者：欧大任
朝代：明

斗酒何期一笑欢，孤城莽莽万枫丹。阁前山送岷峨色，竹下江通汴泗寒。白雁不传南国字，黄花还共逐臣看。主恩更在淮阳日，莫向天涯泣楚冠。
九日龟山宴集得身字
作者：欧大任
朝代：明

家园重九物华新，济胜犹扶病后身。杖舄偶随探菊客，烟霞闲作佩萸人。开林十笏青莲社，临海千帆白马津。一醉蓝田还此日，不妨鱼鸟更相亲。
九月七日同管臬使曾谢俞三山人集王元美弇山园
作者：欧大任
朝代：明

归客吴门一系船，问君山径菊花前。书藏宛委三千卷，树以槐眉几万年。早得皈依亲受记，久辞荣禄老思玄。相携更结菩提约，我向东南七洞天。
九月十五夜将赴苍梧舟中望月
作者：欧大任
朝代：明

客里中秋赏已违，天涯凉月倍光辉。却怜少妇长相忆，何事征人独未归。
九月十五夜月
作者：欧大任
朝代：明

瑶草三秋色，金风一夕寒。书缘多难绝，月在异乡看。凄断惊霜角，迟回望露盘。刀头今未定，谁最忆长安。
九月朔昌平道中少宰何公见示登览之作用韵奉和
作者：欧大任
朝代：明

千骑出郊坰，行寻督亢亭。露华长塞白，秋色太行青。玩世求中圣，尊生学大宁。从公玄览处，何但小沧溟。
予至汝南林干夫王叔经亦自朗陵至携酒夜过开元精舍见访二君各谈中条天台之胜因赋
作者：欧大任
朝代：明

严城击柝夜临关，斗酒能寻讲寺间。宦业君犹持笔橐，乡心吾已视刀环。司空亭寄王官谷，支遁铭题瀑布山。处处烟萝偏有梦，平舆东望白云还。
二子
作者：欧大任
朝代：明

东方奏牍介休巾，二子抠衣半已鹑。未必风云俱失士，不知刍秣待何人。公卿宁以三鳣贵，天地今惟一马真。寥廓千秋君自爱，羖皮堪笑入西秦。
二月十三日大风沙起行德州三十里
作者：欧大任
朝代：明

九道河枯古驿迷，春深风砾马频嘶。故乡此日帘栊暖，尽试轻罗听鸟啼。岭外花朝花事齐，故人载酒满江堤。谁知独冒风霾色，千里鸣沙似碛西。
二月十三日大风沙起行德州三十里·其一
作者：欧大任
朝代：明

九道河枯古驿迷，春深风砾马频嘶。故乡此日帘栊暖，尽试轻罗听鸟啼。
二月十三日大风沙起行德州三十里·其二
作者：欧大任
朝代：明

岭外花朝花事齐，故人载酒满江堤。谁知独冒风霾色，千里鸣沙似碛西。
二李行
作者：欧大任
朝代：明

商于之地六百里，郧邓半入秦疆鄙。张仪终相大梁君，穰侯却忌关东子。秦疆楚塞郁何穷，南郦北郦带丹水。名族争推画诺人，思玄颇识张衡氏。风流文采又千年，今于内乡见二李。子田十载汉太史，肮脏坐失贵人指。一出江南未召归，参籓西向晋城里。子馀新作南宫士，结束将客长安市。昨赋金陵千首诗，传写忽贵洛阳纸。我卧浮光只一毡，叩扉二李来翩翩。掀髯论艺各大笑，为我陈说虞夏前。曾闻明代称大雅，中原谁如李何者。独立九州难颉颃，叱吒万象多喑哑。气吞虹霓飞辘轳，力夺化工运陶冶。倏尔凭陵风雨来，划然驱走波涛写。研意深沉逼运雄，铸词藻艳惊飘洒。赋出自堪窥屈宋，书成便已薄董贾。金支秀华白日中，太阿飞景青冥下。么么姓字方剪除，流响到今和弥寡。世上虚名每误人，登徒疥痔爱不舍。邯郸能无眇跛姬，代北亦有蹄齿马。黄河大岳飒英灵，疾飙一扫武安瓦。二李先生欲代兴，如渑且举山斋斝。
于少保坟
作者：欧大任
朝代：明

己巳蒙尘日，延秋啼白乌。功能存社稷，死不恨头颅。往事题旌泣，恩深奉俎趋。天君河岳气，萧飒更愁胡。
云梦行答孙兆孺时余将之金陵
作者：欧大任
朝代：明

三苗刀耕火为种，辰沅南北襄郧控。大荒几劫尚窈冥，元气千年犹澒洞。柑橘茶椒地效珍，丹银齿革时修贡。衡山洞庭天地雄，楚人七泽开云梦。云梦周阹幕阜长，华容赋客有孙郎。家学自称牛马走，丈成叠见凤麟祥。只云何点辞婚宦，早与周颙卜草堂。霸陵昔遇韩康过，洛下偏知蓟子藏。别去游吴更游楚，寄我诗如新乐府。荆山尺玉几回看，南海一珠宁足数。扁舟我亦下金陵，江到巴丘第几程。新亭作客如安石，零雨何人和子荆。君不见云梦珠旗秋猎路，思君只诵相如赋。
云麾将军断碑歌
作者：欧大任
朝代：明

将军鼎贵唐宗室，虎臣功在开元日。平陇登坛塞外闻，度辽持节师中吉。万里搴旗气莫当，一朝赐襚才终屈。家系勋名勒此文，北海毫端见风骨。九曲黄河沓拖流，三峰华岳锋棱出。向时碑板照四裔，岂意幽州久沉汨。泥沙霜雪已千年，虿尾银钩祇自怜。纤秾稍异琅琊体，可是灵芝手自镌。拨镫临池映林幌，断碣残趺满烟莽。此石何为厄此时，良乡校中凿为础。历下犹存十笏亭，龙兴尚见双螭榜。岳麓娑罗烂真态，东林秦望争摩荡。蓟野谁占气烛天，中宵北斗回精爽。邵孺披榛寻得之，秘书嗜古亟欲往。毁戈碎璧未堪捐，洗藓剜苔自吾党。李侯辇致驱两牛，丰城剑起蛟龙秋。九成化度即非偶，离堆启法今同收。四方榻本传好事，何异和弓垂矢霅煜东序之天球。君不见云麾北海宛平氏，诸李风流似苗裔。王宅先公世习书，柳家新样偏工字。看君赤管如有神，公孙大娘舞剑器。我来抚石双垂泪，自古英雄困憔悴。岐阳猎鼓岣嵝铭，呜呼神物宁终閟。
五仙观同陈道吾方绍宣校书答李教授
作者：欧大任
朝代：明

散帙香芸到几编，璈笙缥缈过窗前。青牛未遇函关吏，高阁疑逢太乙仙。石在风尘犹有穗，社残宾客尚馀莲。书成爱尔能题寄，不是玄经授草年。
五怀诗 其一 孙蕡
作者：欧大任
朝代：明

仲衍起南海，沧波涌明月。荡荡魏晋风，草昧人文揭。畎亩怀灵荃，侍从久未达。鹏鴳一逍遥，丘园竟澌沫。沉冥古先生，词源在扬粤。
五怀诗 其三 黄哲
作者：欧大任
朝代：明

哲也荔湾君，结茅蒲涧下。荐入侍书阁，扈跸钟山驾。雪篷罔终遁，世已微法絓。郢斤亡垩质，成风几悲咤。惟有南浦篇，湘兰遂雕谢。
五怀诗 其二 王佐
作者：欧大任
朝代：明

河东有寓公，王生仲翔伍。洞鉴蕴九玄，深心托千古。辞笏拜夕年，县车抗风侣。黼黻属兴运，一时穆修矩。隐璞纵靡雕，自不沦幽土。
五怀诗 其五 赵介
作者：欧大任
朝代：明

伯贞遁世士，深栖向西樵。潜虬岂不媚，永谢弓旌招。清溪抚疏松，心远趣自超。柴桑临流洁，句曲听风遥。邈哉二陶后，勤铭寄山椒。
五怀诗 其四 李德
作者：欧大任
朝代：明

楚楚李仲德，南威服犹茧。论都关洛游，友数江湘转。赐堪望云梦，拜岂及瓜衍。鸾啸遘孙蚤，牛医习黄善。终古蒿庐中，禺阳炳雕篆。
五怀诗·孙蕡
作者：欧大任
朝代：明

仲衍起南海，沧波涌明月。荡荡魏晋风，草昧人文揭。畎亩怀灵荃，侍从久未达。鹏鴳一逍遥，丘园竟澌沫。沉冥古先生，词源在扬粤。河东有寓公，王生仲翔伍。洞鉴蕴九玄，深心托千古。辞笏拜夕年，县车抗风侣。黼黻属兴运，一时穆修矩。隐璞纵靡雕，自不沦幽土。哲也荔湾君，结茅蒲涧下。荐入侍书阁，扈跸钟山驾。雪篷罔终遁，世已微法絓。郢斤亡垩质，成风几悲咤。惟有南浦篇，湘兰遂雕谢。楚楚李仲德，南威服犹茧。论都关洛游，友数江湘转。赐堪望云梦，拜岂及瓜衍。鸾啸遘孙蚤，牛医习黄善。终古蒿庐中，禺阳炳雕篆。伯贞遁世士，深栖向西樵。潜虬岂不媚，永谢弓旌招。清溪抚疏松，心远趣自超。柴桑临流洁，句曲听风遥。邈哉二陶后，勤铭寄山椒。
京口夜泊阻雪
作者：欧大任
朝代：明

系舟北固下，暝色更惊沙。海国春浮玉，江天晚散花。桨轻渔艇急，柳亚酒楼斜。不解愁飘泊，经年惯别家。
京营大阅简将士
作者：欧大任
朝代：明

六师奋威棱，大将咸鹰扬。吾皇嗣洪业，讲武肃万方。命阅三大营，组练耀日光。载旌建前茅，列校开长扬。群蒐技击盛，七萃简视良。泰阿挟飞刺，繁弱各蹶张。行将破匈奴，指顾平西羌。所期树勋伐，勒骏书旂常。
人日伯玉少璋虞卿孔章启荐元光启明携酒过图南楼
作者：欧大任
朝代：明

载酒何期草阁开，江风东过钓鱼台。王春未逐青幡出，人日还将綵胜来。游似斜川班共坐，饮能金谷缓行杯。霞笺镂管藤萝里，客有椒花作颂才。
人日同仲贞赋
作者：欧大任
朝代：明

客颇怜经岁，人今得此朝。綵新传胜巧，簧暖傍歌娇。霁雪花频簇，春星酒屡邀。西堂灯已试，银树夜深摇。
人日同张山人孙鸿胪徐文学集诚意伯刘公宅得盘字
作者：欧大任
朝代：明

西堂冠剑合，春酒一筵欢。七叶蓂初长，千条柳尚寒。河山连甲第，歌管荐辛盘。华胜风前影，持觞几度看。
人日同许奉常用杜韵
作者：欧大任
朝代：明

献岁日逢人共喜，过江星与使同看。航头南署曹虽简，阙角东风帽不寒。醉后五辛频对食，歌中双铗几回弹。客卿老问清卿业，敢向明时更说难。
人日由蕲水过黄州长堤四十里马上晴望
作者：欧大任
朝代：明

蕲春城在楚云间，策马冲寒问五关。积雪消时浠水树，乱峰明处汝州山。石头古渡孤舟急，樊口疏钟一鸟还。记取天涯过人日，莫愁双鬓易成班。
人日答范京兆景伯郡斋见柬
作者：欧大任
朝代：明

共是积薪客，欢闻乔木声。班仍鹓序旧，官以马曹名。岭峤吾将隐，潇湘问去程。报君人日句，未敢拟同行。
人日过吴舍人
作者：欧大任
朝代：明

清溪万道赤山回，内史名家甲第开。五色花中龙马种，一毛池上凤凰才。人为日起新年入，客似星从万里来。右掖知君曾染翰，尚看云气接三台。
仁圣太后寿日午门酺燕
作者：欧大任
朝代：明

内殿承欢步辇趋，九枝灯里六龙扶。陛前万国朝方岳，阙下千官庆大酺。膳史颁分青豹髓，觞人擎出紫驼酥。金门愧似东方朔，三沐皇恩在汉都。
仁平慧永慧澄三上人自燕京至四月八日青溪斋会即往礼补陀岩二首
作者：欧大任
朝代：明

四载难期讲下僧，岂缘佛日会金陵。三支二朗禅林秀，解续家门七祖灯。宝海光中观世音，补陀岩上昼萧森。学人摄念无生忍，办得西来一片心。
仁平慧永慧澄三上人自燕京至四月八日青溪斋会即往礼补陀岩二首·其一
作者：欧大任
朝代：明

四载难期讲下僧，岂缘佛日会金陵。三支二朗禅林秀，解续家门七祖灯。
仁平慧永慧澄三上人自燕京至四月八日青溪斋会即往礼补陀岩二首·其二
作者：欧大任
朝代：明

宝海光中观世音，补陀岩上昼萧森。学人摄念无生忍，办得西来一片心。
今昔篇送陈梦庚
作者：欧大任
朝代：明

君不见悠悠世上情，焉知管鲍在千古。论交今昔几人存，翻覆轻薄何足数。忆我与子昔壮时，居贫嗜古两不疑。虽然邹鲁诸生学，半似幽并游侠儿。志将百万振寒馁，家无甔石供烹炊。自从折节事谈讨，研经辨史更相师。朝览五车赵尉里，夕横千卷杨公祠。春夏弦歌东序侧，秋冬射猎南山陲。直谓公卿能自致，岂知骐骥久相羁。我今下秩始通籍，子亦儒林拜卑职。相逢乍击燕市筑，相对犹惊赵城璧。回首穷交四十年，子行别我酒垆边。金台一望凤城驿，忽觉潮州路九千。九千不隔铜鱼使，昌黎庙下韩山寺。唐代广文为谁置，汉家掌故旋待次。沧江频望孝廉船，长安已拥先生彗。此心烱烱见平生，立马斯须还揽辔。马不行，酒不醉。滹沱寒，太行翠。白首赠子今昔篇，青云佩我烟霞字。
从光大邓忠父臧晋叔郑孟承钱仲美五博士典试留都秋日见过
作者：欧大任
朝代：明

长安星散旧交稀，马首今看道路辉。聘赵才应收白璧，过江游更聚乌衣。疏狂我抱秦人策，献纳君趋汉主闱。暂可相从南菊醉，不堪天际北鸿飞。
从军行
作者：欧大任
朝代：明

汉家斥候漠东西，边尘万里暗鼓鼙。青海冻天胡雁断，阴山敕勒代马嘶。夕烽忽照甘泉殿，苦雾妖氛沉不见。官家秉钺赐康侯，将军受律出燕甸。贺兰鏖击嘉峪关，朔方扼险云中县。右地周袪更合营，左贤设伏仍邀战。旄头直北夺祁连，五道分麾度碛烟。三令五申严后劲，九门八阵集中坚。军中吹角鸣鼍急，十万长驱谁不前。黄沙一夜边风起，别部昆弥渡辽水。卷甲遥搴豹尾旗，搜兵荡扫龟沙垒。凭怒投鞭沧海头，凿空纵猎之罘里。小堪衅鼓骨都血，掷以膏原余吾髓。东师奏凯西未平，诏移玉帐征不庭。尺组便能系老上，丈矛频走收先零。剑挥莲萼行间照，笛散梅花戍后听。枕戈夜夜交河月，列阵朝朝太白星。左插忘归右繁弱，尚馀三箭报朝廷。誓欲亡胡胡已尽，封侯催铸黄金印。从军行行乐何如，振旅归来入里闾。匈奴自昔无长策，愿上君王实塞书。
从军行六首
作者：欧大任
朝代：明

驱车西出雁门关，关下征人不记还。汉马时思呕夷水，胡儿愁见白登山。朔方高阙接秦京，敕遣防秋列五营。夜解马鞍屯马邑，朝持龙节出龙城。云中烽火照甘泉，羽林十万驰燕代。防胡但得飞将军，不用河南筑秦塞。飞狐道上行人绝，倒马关前建旌节。塞荒榆叶不作钱，山冻杨花尽成雪。黄云黑水古边州，北风吹笳汉将愁。夜深饮马长城窟，明日枭胡紫塞头。雨雪关头射虎回，鹊血弓弰弯不开。日暮闻箛齐上马，燕然西望李陵台。
从军行六首·其一
作者：欧大任
朝代：明

驱车西出雁门关，关下征人不记还。汉马时思呕夷水，胡儿愁见白登山。
从军行六首·其三
作者：欧大任
朝代：明

云中烽火照甘泉，羽林十万驰燕代。防胡但得飞将军，不用河南筑秦塞。
从军行六首·其二
作者：欧大任
朝代：明

朔方高阙接秦京，敕遣防秋列五营。夜解马鞍屯马邑，朝持龙节出龙城。
从军行六首·其五
作者：欧大任
朝代：明

黄云黑水古边州，北风吹笳汉将愁。夜深饮马长城窟，明日枭胡紫塞头。
从军行六首·其六
作者：欧大任
朝代：明

雨雪关头射虎回，鹊血弓弰弯不开。日暮闻箛齐上马，燕然西望李陵台。
从军行六首·其四
作者：欧大任
朝代：明

飞狐道上行人绝，倒马关前建旌节。塞荒榆叶不作钱，山冻杨花尽成雪。
从化山水十首 其一 鹧鸪山
作者：欧大任
朝代：明

山倚鹧鸪岭，城临白马场。东风无限事，芳草自斜阳。
从化山水十首 其七 黄纛嶂
作者：欧大任
朝代：明

尉陀无旧宅，陆贾有新祠。羁迹今消歇，秋山草露垂。
从化山水十首 其三 云台山
作者：欧大任
朝代：明

马援屯兵处，南征汉将雄。椒房难掩绩，铭勒万山中。
从化山水十首 其九 流溪
作者：欧大任
朝代：明

秋山枫叶赤，春水鳜鱼肥。独傍渔船去，沙头雁不飞。
从化山水十首 其二 狮子岭
作者：欧大任
朝代：明

何年天目峰，飞在此山侧。空林夜吼声，百兽潜踪迹。
从化山水十首 其五 韶洞
作者：欧大任
朝代：明

重华不可作，雅乐尚堪闻。风动箫韶起，馀音袅白云。
从化山水十首 其八 武台
作者：欧大任
朝代：明

南武千年国，将军百尺台。何人通越路，西引夜郎来。
从化山水十首 其六 北山瀑布泉
作者：欧大任
朝代：明

云顶白泉飞，珠箔千重挂。仙衣惊尽湿，彷佛香炉下。
从化山水十首 其十 龙潭水
作者：欧大任
朝代：明

肤寸云初出，须臾满太空。只知天下雨，谁识是龙功。
从化山水十首 其四 杨溪洞
作者：欧大任
朝代：明

明都唐宅在，扬越舜巡馀。洞里千寻石，应藏太史书。
从化山水十首·鹧鸪山
作者：欧大任
朝代：明

山倚鹧鸪岭，城临白马场。东风无限事，芳草自斜阳。何年天目峰，飞在此山侧。空林夜吼声，百兽潜踪迹。马援屯兵处，南征汉将雄。椒房难掩绩，铭勒万山中。明都唐宅在，扬越舜巡馀。洞里千寻石，应藏太史书。重华不可作，雅乐尚堪闻。风动箫韶起，馀音袅白云。云顶白泉飞，珠箔千重挂。仙衣惊尽湿，彷佛香炉下。尉陀无旧宅，陆贾有新祠。羁迹今消歇，秋山草露垂。南武千年国，将军百尺台。何人通越路，西引夜郎来。秋山枫叶赤，春水鳜鱼肥。独傍渔船去，沙头雁不飞。肤寸云初出，须臾满太空。只知天下雨，谁识是龙功。
从太室遂上岳顶
作者：欧大任
朝代：明

白鹤观前人迹稀，独探灵气谒天扉。岳云低向祇林落，瀑雪遥从御路飞。狩日庭颁群后玉，宴时鸟识侍臣衣。只今圣主巡游少，父老何劳望羽旂。
从惟寅乞贝叶经
作者：欧大任
朝代：明

单传直指意何如，天竺经翻八解馀。我向将军龙象御，山寮分得贝多书。
从海上至香山涂明府汝光置酒
作者：欧大任
朝代：明

百里神君一见难，会稽父老肃衣冠。船从锦海洲前入，琴听仁山院里弹。对酒已欢良夜醉，种花偏得满城看。归人渔弋今怀惠，何限烟霞隐谢安。
仙花寺逢竺僧坚公
作者：欧大任
朝代：明

浮海南来已几年，问师何者是单传。法门不二无文字，岂必西天更有天。
以山房桂树移植梁公实拙清楼兼寄此作
作者：欧大任
朝代：明

扶疏双桂植山幽，移向君家十二楼。此日骚人暂延伫，他年词客重淹留。花含合浦千峰露，林侣贲禺八树秋。早晚飘香满岩户，为开尊酒待同游。
仲秋八日还山有作四首
作者：欧大任
朝代：明

夕马飞偏急，相随归故园。秋烟江水暝，落日渡头喧。舍者罢争席，老亲欢倚门。经时无斗粟，负米向何村。岂是倦游者，还山意绪真。青云疑畏路，黄鹤待归人。童应蓬门少，宾来橡饭新。明朝谁载酒，应得慰家贫。青冥吾独后，白发每能先。世岂高人慢，天惟醉者全。歌吟偏海月，渔钓自江烟。骨相今如此，栖栖敢受怜。嗒然一室内，生理更如何。天地有高枕，江湖仍短蓑。书成千载事，剑倚众人歌。未厌烟皋冷，秋裳且薜萝。
仲秋八日还山有作四首·其一
作者：欧大任
朝代：明

夕马飞偏急，相随归故园。秋烟江水暝，落日渡头喧。舍者罢争席，老亲欢倚门。经时无斗粟，负米向何村。
仲秋八日还山有作四首·其三
作者：欧大任
朝代：明

青冥吾独后，白发每能先。世岂高人慢，天惟醉者全。歌吟偏海月，渔钓自江烟。骨相今如此，栖栖敢受怜。
仲秋八日还山有作四首·其二
作者：欧大任
朝代：明

岂是倦游者，还山意绪真。青云疑畏路，黄鹤待归人。童应蓬门少，宾来橡饭新。明朝谁载酒，应得慰家贫。
仲秋八日还山有作四首·其四
作者：欧大任
朝代：明

嗒然一室内，生理更如何。天地有高枕，江湖仍短蓑。书成千载事，剑倚众人歌。未厌烟皋冷，秋裳且薜萝。
任嚣城
作者：欧大任
朝代：明

周道荡无网，秦政急纷挠。闰位讵久居，阳九厄洪造。迅飙疾燎原，华域横流浩。咸阳羸为吕，箕敛半枯槁。三百饰离宫，观海临驰道。刻石方颂勋，倏载沙丘鲍。南尉志规鼎，绝岭闯江坞。设险百雉成，割据谁免讨。洛食卜涧瀍，周京合丰镐。奠极镇八鳌，坤灵资富媪。岂凭南海僻，竟授龙川宝。羁縻剖内符，僭窃系左纛。豫往骤悲来，万化随电扫。历尽峻垣颓，运革崇墉倒。萌隶营薪藋，离离见秋草。千龄垒可培，委土存师保。
伍舍人子谦朱计部子得见过得来字
作者：欧大任
朝代：明

载酒吾惭问字来，秋风萧瑟荜门开。一毡木榻寒犹坐，双骑银鞍晚未回。炊桂颇同秦客久，纫兰谁似楚人才。因君细访衡湘路，兴在朱陵百尺台。
伍行人庙
作者：欧大任
朝代：明

古庙荒凉日，犹题伍大夫。梓存悲兔伏，茅散病鸱呼。西战啼哀郢，东门看破吴。可怜行乞客，市上一箫孤。
伏日同徐子与顾汝和袁鲁望沈道桢顾汝所集文寿承斋中得家字
作者：欧大任
朝代：明

同心曾海岳，握手偶京华。酒狎高阳侣，诗称博士家。盘冰寒苜蓿，井碧泛甘瓜。独有留欢处，空庭日易斜。
伏日同惟敬鹫峰寺避暑
作者：欧大任
朝代：明

逢君校雠暇，同向寺中来。丹鹫何年至，青莲此地开。经声闻竹屿，棋局净池台。茗粥深逃暑，萧萧散步回。
伏日同文寿承徐子与顾汝和饮袁鲁望斋中听讴者杨清歌时子与已补长芦矣因题此句
作者：欧大任
朝代：明

蒲萄绿酒黄金卮，吴趋越歈多妙词。歌喉复见薛车子，曲谱似传杨叛儿。绝代佳人不易得，楚妃堂上无颜色。惯邀文顾两才人，颇骄天目山中客。客去南皮沧海阴，浮瓜沉李共谁吟。他时莫忆袁郎咏，妒杀尊前白雪音。
伏日同许殿卿姚元白黎惟敬游郑氏园四首
作者：欧大任
朝代：明

并马南溪路，何如杜曲边。园因看竹入，裳每采荷搴。池鹭频窥酒，潭鱼不避船。酣歌还洗耳，箕颖兴悠然。冥濛朝霭散，晴色满燕关。策杖城南寺，看松雨后山。蝉声流水外，人语白云间。眷此幽栖地，犹能一醉还。鸣珂寻郑谷，十里到池亭。鱼鸟惊长啸，乾坤厌独醒。烟消雍畤碧，云傍泰坛青。欲作郊居赋，频来倒玉瓶。尔辈俱词客，伊予本钓徒。相将河朔饮，不问步兵厨。宦岂黄金拙，歌应白雪孤。君看三伏里，谁省在江湖。
伏日同许殿卿姚元白黎惟敬游郑氏园四首·其一
作者：欧大任
朝代：明

并马南溪路，何如杜曲边。园因看竹入，裳每采荷搴。池鹭频窥酒，潭鱼不避船。酣歌还洗耳，箕颖兴悠然。
伏日同许殿卿姚元白黎惟敬游郑氏园四首·其三
作者：欧大任
朝代：明

鸣珂寻郑谷，十里到池亭。鱼鸟惊长啸，乾坤厌独醒。烟消雍畤碧，云傍泰坛青。欲作郊居赋，频来倒玉瓶。
伏日同许殿卿姚元白黎惟敬游郑氏园四首·其二
作者：欧大任
朝代：明

冥濛朝霭散，晴色满燕关。策杖城南寺，看松雨后山。蝉声流水外，人语白云间。眷此幽栖地，犹能一醉还。
伏日同许殿卿姚元白黎惟敬游郑氏园四首·其四
作者：欧大任
朝代：明

尔辈俱词客，伊予本钓徒。相将河朔饮，不问步兵厨。宦岂黄金拙，歌应白雪孤。君看三伏里，谁省在江湖。
伏日同陆华甫李惟寅李于美胡茂承朱汝修避暑普安寺得云字
作者：欧大任
朝代：明

清凉惟净土，坐久蔼氤氲。竹院飘苍雪，花台驻白云。欢深投辖得，歌歇绕梁闻。谁谓楼烦客，宗雷亦可群。
伏日同黎秘书余太史李明府集莲花庵得孤字
作者：欧大任
朝代：明

水连阿耨一庵孤，花有青莲树有珠。风急玉波迷远骑，日斜金斗熨平湖。诸僧把钓鲈鱼上，醉客鸣钟鹳鹤呼。何幸曲江逢地主，词臣犹似汉西都。
伏日姚唯之陆华甫董述夫见过
作者：欧大任
朝代：明

官舍莺啼绿树阴，炎天步屟尔能寻。
楼前过雨山俱出，阶下生烟竹更深。
讲肆不妨开马厩，诗篇何必到鸡林。
酣歌气与秋空远，丹壑谁知静者心。
伏日姚唯之陆华甫董述夫见过
作者：欧大任
朝代：明

官舍莺啼绿树阴，炎天步屧尔能寻。楼前过雨山俱出，阶下生烟竹更深。讲肆不妨开马厩，诗篇何必到鸡林。酣歌气与秋空远，丹壑谁知静者心。
伏日李明府邀游邓园水亭同刘宪使王太仆分得边多衣寒四韵
作者：欧大任
朝代：明

小舟能送酒如泉，七十鸳鸯五色莲。似是看花韦杜客，凤城宫殿曲江边。玉泉流水入官河，公子园林爱客过。罗袜淩波骄不得，芙蓉偏在露寒多。割肉金门满袖归，朔来沾醉湿宫衣。晚凉浴马荷花荡，鸂鶒鸬鹚惯不飞。采菱艇子钓鱼竿，万柳堤平六月寒。太白原西金谷路，醉来浑作五湖看。
伏日李明府邀游邓园水亭同刘宪使王太仆分得边多衣寒四韵·其一
作者：欧大任
朝代：明

小舟能送酒如泉，七十鸳鸯五色莲。似是看花韦杜客，凤城宫殿曲江边。
伏日李明府邀游邓园水亭同刘宪使王太仆分得边多衣寒四韵·其三
作者：欧大任
朝代：明

割肉金门满袖归，朔来沾醉湿宫衣。晚凉浴马荷花荡，鸂鶒鸬鹚惯不飞。
伏日李明府邀游邓园水亭同刘宪使王太仆分得边多衣寒四韵·其二
作者：欧大任
朝代：明

玉泉流水入官河，公子园林爱客过。罗袜淩波骄不得，芙蓉偏在露寒多。
伏日李明府邀游邓园水亭同刘宪使王太仆分得边多衣寒四韵·其四
作者：欧大任
朝代：明

采菱艇子钓鱼竿，万柳堤平六月寒。太白原西金谷路，醉来浑作五湖看。
伏日雨中梁彦国山馆同陈潜甫梁仲登集得蒸字
作者：欧大任
朝代：明

西岩飞雨入，三伏失炎蒸。瀑下轻霏乱，云深爽气增。室虚神已王，境静虑能澄。河朔风先到，阴山雪欲凝。听松心更远，看竹兴堪乘。岂有台如濮，欢逢酒似渑。文园今日共，莲社昔年曾。野服初裁芰，山尊曲制藤。蓬池传细脍，玉井荐寒冰。倦爱藜床短，酣宜茗椀仍。秋声惊渐至，晚槛喜同凭。茅屋新诗少，幽怀愧杜陵。
伏日雨中梁彦国山馆同陈潜甫梁仲登集得蒸字
作者：欧大任
朝代：明
体裁：五言排律

西岩飞雨入，三伏失炎蒸。瀑下轻霏乱，云深爽气增。室虚神已王，境静虑能澄。河朔风先到，阴山雪欲凝。听松心更远，看竹兴堪乘。岂有台如濮，欢逢酒似渑。文园今日共，莲社昔年曾。野服初裁芰，山尊曲制藤。蓬池传细脍，玉井荐寒冰。倦爱藜床短，酣宜茗碗仍。秋声惊渐至，晚槛喜同凭。茅屋新诗少，幽怀愧杜陵。
伏波桥下别士鹄
作者：欧大任
朝代：明

携手河梁日，梅花欲满枝。他时逢驿使，寄尔一相思。
休沐日简汤尹二待诏
作者：欧大任
朝代：明

朝回禁色转觚棱，避暑宁论酝几升。同舍我犹寒似水，新衙君更冷于冰。清斋何点栖钟岭，消渴相如老茂陵。赤日红尘心共远，青松多在白云层。
伦中郎彦群访予山馆不值
作者：欧大任
朝代：明

公子能相访，主人方远游。空惭开径待，不为看山留。题凤门犹掩，笼鹅帖未酬。他时愿乘兴，来听竹斋秋。
伯玄夜过
作者：欧大任
朝代：明

短策柴门下，淮西月正高。疏槐凉石磴，清露泫林皋。偃蹇群书积，浮沉薄宦劳。非君好幽事，谁更问蓬蒿。
伯玄既答隑州行复饷双鹅重以绝句更和一首
作者：欧大任
朝代：明

道士崇虚六翮飞，鹅群掩素草书稀。隑州赋共筠笼至，绝胜山阴野雉肥。
伯玉少璋虞卿少功启明上元夜过
作者：欧大任
朝代：明

白头方朔奉恩回，田烛村灯社事开。花月春江人尽乐，草堂烟径客能来。觞行解把银缸照，巾舞宁知玉漏催。记得祠膏曾侍从，愧君犹道汉臣才。
伯理见邀同蔡德玄魏子贞夜集
作者：欧大任
朝代：明

高阁冠簪会，江阳夜雁声。征鞍非剡水，跃剑似丰城。风雪帷犹下，关山骑欲行。他时怀此夕，何限薜萝情。
伯融潜甫宗平诸王孙邀饮怀白堂
作者：欧大任
朝代：明

公子西来孰辔过，千秋虚左事如何。岂缘白发劳车骑，曾是朱门爱薜萝。家自列侯人竞爽，风存大国客能歌。深杯不觉淹清夜，共向灯前散玉珂。
何中允启图宅绯桃盛开与洪康朱苏管陈张诸子同集
作者：欧大任
朝代：明

经幄初回劝讲晨，崇桃灼灼更邀宾。抽毫署里开文苑，击筑尊前傍酒人。花绶半垂宫锦烂，茜袍偏遇赐绯新。偶随方朔金门下，那得渔船去问津。
何仲雅访予普德寺
作者：欧大任
朝代：明

逢君邂逅日，山里律僧家。名士归平叔，徵君识若耶。窗萝悬似带，岩桂郁将花。净土宁劳约，恒河一聚沙。
何叔节归耕茭湖之上陆华甫为其作图索余题句
作者：欧大任
朝代：明

赐归还食力，百顷有茭湖。草阁千村远，藤蓑一艇孤。著书称太傅，持论似潜夫。予亦烟波客，秋风忆钓鲈。
何天宿鸥溪别墅四首
作者：欧大任
朝代：明

岭北荆榛路，城西浦溆深。白鸥时自下，知尔海翁心。袯襫未能舍，桔槔曾不持。汉阴机已息，谷口隐何疑。颇适濠梁兴，谁云不似鱼。山中缃帙少，惟有漆园书。导水章江入，看云庾岭开。柴门君莫闭，日许问奇来。
何天宿鸥溪别墅四首·其一
作者：欧大任
朝代：明

岭北荆榛路，城西浦溆深。白鸥时自下，知尔海翁心。
何天宿鸥溪别墅四首·其三
作者：欧大任
朝代：明

颇适濠梁兴，谁云不似鱼。山中缃帙少，惟有漆园书。
何天宿鸥溪别墅四首·其二
作者：欧大任
朝代：明

袯襫未能舍，桔槔曾不持。汉阴机已息，谷口隐何疑。
何天宿鸥溪别墅四首·其四
作者：欧大任
朝代：明

导水章江入，看云庾岭开。柴门君莫闭，日许问奇来。
何衡州见访
作者：欧大任
朝代：明

幽栖蓬户欲张罗，岁晏谁期五马过。上客衣冠留北海，诸生琴剑老西河。身归白社思廊庙，门掩青山对薜萝。无奈相从又相别，不知何地听鸣珂。
佘侍御彦纶宅饮别
作者：欧大任
朝代：明

路逢驱马人争避，门幸登龙我独来。岭外颇传千垒散，江东还共一尊开。青毡老作谈经客，白简时推草奏才。此别关山风雪里，相思吾在景夷台。
余与尧文俱不能酒尧文善奕工书余于二技尤拙而暇即时时过从不厌也戏成一诗示尧文
作者：欧大任
朝代：明

尊前相对两相嗤，长技看君擅一时。暂把曹丕奁里试，数从梁鹄帐中窥。不妨皂帽閒能过，独有青萍老自随。痴绝此生还欲学，楸枰茅笔玉鸱夷。
余太史伯祥序小集以子美同称戏作解嘲
作者：欧大任
朝代：明

拾遗风力海鹏抟，敢借工曹附羽翰。独有为郎囊屡空，学君留得一钱看。
余德甫哀词二首
作者：欧大任
朝代：明

经术终闽臬，伤哉时命难。岑牟差胜吏，簪袅未论官。匡岳青箱在，丰城紫气寒。客舟频掩袂，泪向武阳弹。十年曾不调，何谓霍家亲。马尾书能谨，蛾眉恨未伸。仲翔犹客陡，有道自人伦。怕听山阳笛，悲风满四邻。
余德甫哀词二首·其一
作者：欧大任
朝代：明

经术终闽臬，伤哉时命难。岑牟差胜吏，簪袅未论官。匡岳青箱在，丰城紫气寒。客舟频掩袂，泪向武阳弹。
余德甫哀词二首·其二
作者：欧大任
朝代：明

十年曾不调，何谓霍家亲。马尾书能谨，蛾眉恨未伸。仲翔犹客陡，有道自人伦。怕听山阳笛，悲风满四邻。
余省觐岭外马进士使辽东饮别霍进士爱大宅得真字
作者：欧大任
朝代：明

祖筵雪色照城闉，海内交情尔最真。岭表辽阳明日路，貂裘狐帽异乡身。尊前星斗关山远，阙下衣冠气象新。燕赵悲歌还此地，重来击筑更何人。
佚老堂社集
作者：欧大任
朝代：明

镜澜池上白莲香，代有悬车在草堂。星象每占荀氏里，云霞犹识郑公乡。粤装宝剑留家橐，汉诏黄金佐客觞。朋寿也堪陪几杖，年年飞盖满睢阳。
佛日独诣善果寺
作者：欧大任
朝代：明

清晓田衣去，花宫问梵僧。鹤窥松下帙，瓢挂涧边藤。请谒堪谁懒，沉冥愧我能。鍊心曾十载，犹礼塔前灯。
佳甫上雅堂
作者：欧大任
朝代：明

名家开艺苑，负笈许相寻。大雅何人力，中兴百代心。酣歌存妙理，丘壑寄长吟。知尔方求试，金门一寄音。
侠客作
作者：欧大任
朝代：明

君不见燕中高筑黄金台，乐生慷慨从西来。挥戈谈笑聊凭轼，七十齐城何有哉。君不见荆卿击筑饮燕市，悲歌变徵声，出祖临易水。督亢图成樊首函，西入秦庭观玉几。又不见夷门翁、屠肆儿，抱关鼓刀知是谁。一朝窃符与公子，邯郸从此驱秦师。古来侠者此数君，叱咤万里生风云。借身报仇不足道，持危排难宁论勋。思如雕鹗霜空肃，气似骅骝霜坂逐。自堪鸣剑驰伊吾，谁解校书向天禄。君不见东方先生待诏时，三冬文史无不窥，徒诵四十四万字。宁似卫将军，救羊之尺箠。仆也落魄长安市，颇识中原豪杰士。只今匈奴犯边鄙，四郊多垒谁之耻。便请横行沙漠里，岂令饮马雍奴水。朔风夜吹紫驼耳，旄头不见三军喜。登坛推毂更谁俟，酒酣耳热可以起。左执干戈右弓矢，为缚天骄报天子。
侯大参东郊别业
作者：欧大任
朝代：明

挂冠神武是何年，岳伯归来乐事偏。未少山中千岁侣，共知林下一人贤。黄花浊酒秋开径，紫绮沧洲月满船。舒啸东皋还倚杖，青冥鸿鹄去翩翩。
侯大参梁大理邓山人陈少参姚侍御同登朝汉台
作者：欧大任
朝代：明

萝磴松梯百尺回，秋风还上粤王台。星涛海涌三江入，篁竹关通五岭开。白雉今看重译奏，碧油何限请缨才。子虚赋似尊前客，不数之罘射猎来。
保昌黄明府邀饮因念亡友傅木虚
作者：欧大任
朝代：明

词伯今为令，开尊爱客过。岁阴江树冷，山色县斋多。双舄知将去，三枫更若何。因君谈旧侣，空忆幔亭歌。
俞公临卜居阳羡有年矣余闻其幽适辄寄二诗
作者：欧大任
朝代：明

遁世荆南去，芳邻德岂孤。药畦黄檗涧，渔侣白鸥湖。两舫携芒屩，三驺对酒垆。知君工笔札，论可著潜夫。洞壑应非远，移家杖笠携。井犹王粲宅，山似戴颙栖。田父求绵上，诗人爱瀼西。他时新水长，吾欲问凫鹥。
俞公临卜居阳羡有年矣余闻其幽适辄寄二诗·其二
作者：欧大任
朝代：明

洞壑应非远，移家杖笠携。井犹王粲宅，山似戴颙栖。田父求绵上，诗人爱瀼西。他时新水长，吾欲问凫鹥。
俞参藩士立邀同杨肖韩梁孔适二计部宴拱北楼
作者：欧大任
朝代：明

方岳今看赐履遥，高楼携客宴清宵。梅鋗岭合交州部，赵尉台临涨海潮。关月近能窥卷幔，江风凉更送鸣箫。醉来直北频凝望，一奏南音入圣朝。
俞舜岳至得刘评事长钦见讯因酬原韵
作者：欧大任
朝代：明

尺书新得故人裁，笈里云霞手自开。旧学知从刘向授，虚名宁为郑玄来。几闻郢里阳春曲，何处秋风白下台。若问讲经同异事，石渠今待汉家才。
信阳夜归西廓忆四弟
作者：欧大任
朝代：明

兄弟五千里，音书六七年。老亲天幸健，久客世情怜。多梦摩围阁，秋荒下噀田。朗陵今夜月，宁似钓江烟。
倾盖亭八韵
作者：欧大任
朝代：明

嘉会自不偶，宾来盖可倾。亭因开径筑，楼以看山成。珠树门交翠，瑶花井并清。吕园能共灌，郑谷欲深耕。隐已携莱妇，游宁学尚平。畦蔬当列鼎，家酿足飞觥。颇有栖林约，犹多置驿情。怜予曾宿客，再访辟疆行。
偃师东寄王元美
作者：欧大任
朝代：明

书来桐柏岁将残，雁过姑苏雪未乾。二室我游能卖畚，五湖君去但持竿。乾坤万事垆头尽，风雨孤征匕首看。知有江南春可赠，梅花偏忆玉骝寒。
傅吴县曾长州邀饯徐园同李本宁朱贞吉张幼于许子鸣高子高赋别得门字
作者：欧大任
朝代：明

夜深斗酒白家园，星灿郎官列宿繁。几席邀宾同郑驿，风流为政自吴门。桥前马驻青丝辔，篱畔花骄绿玉盘。谁遣玲珑歌送客，金阊回首欲销魂。
僧慧永写经室画梅二首
作者：欧大任
朝代：明

西方一卷书，此中自玄觉。春在维摩室，天花半空落。万木冻西壑，夜禅雪窗白。山深人不来，惟有罗浮客。
僧慧永写经室画梅二首·其一
作者：欧大任
朝代：明

西方一卷书，此中自玄觉。春在维摩室，天花半空落。
僧慧永写经室画梅二首·其二
作者：欧大任
朝代：明

万木冻西壑，夜禅雪窗白。山深人不来，惟有罗浮客。
元夕伍子谦朱子得谢叔蒙携酒见过得招字
作者：欧大任
朝代：明

风急铜驼雪未消，凤城东北路偏遥。一龛供佛谁名社，几客闻灯不待招。系马阶前犹阒寂，行厨竹里半萧条。升平幸是金钱会，惟有狂歌答圣朝。
元夕出城访董山人
作者：欧大任
朝代：明

城里歌钟几万家，独寻阒寂到烟霞。路逢草屩知居士，山隐铜鞮问伯华。碧鉴海环赪石起，黄冈峰引白云斜。骖驔归骑犹携客，醉向祇园火树花。
元夕同周稚尊陆伯生吴公择臧晋叔陶懋中诸君集西宁侯宋忠甫宅得先字
作者：欧大任
朝代：明

主家西第帝城偏，雪照春灯此会先。褥隐芙蓉双雀起，盘行玛瑙五鲭传。银缸宴合祠膏后，玉漏声沉舞拂前。公子酳觞宾已醉，夜深犹欲待婵娟。
元夕同惟仁维乔少居幼通集公瑞宅
作者：欧大任
朝代：明

病起能乘兴，淹留曲几凭。夜酣千日酒，春入九枝镫。欢剧银缸溢，愁深羽檄徵。自怜老宾客，高会十年曾。
元夕同林太史诸公饮苏叔大玄畅堂
作者：欧大任
朝代：明

华灯光照绿窗纱，丛竹荧荧一径斜。南陌骖驔云似锦，东风潋滟玉为花。留人煮茗分双井，爱客觞醪醉九霞。谁料西堂今夜月，共来青琐旧臣家。
元夕同陈明佐顾明卿梁少嘉诸子看灯得花字
作者：欧大任
朝代：明

试灯频醉酒人家，更有明妆出绛霞。池上停看烽火树，烟中飞散钵罗花。扇开屏曲歌犹掩，帘捲楼头月未斜。归骑喧阗惊曙色，满城金吹动啼鸦。
元夕玉峡过吉水与黎比部饮舟中
作者：欧大任
朝代：明

雪浪开千里，仙槎偶共乘。江亭深夜酒，水市满船灯。笛里听金缕，帆前望玉绳。明年花月夕，还约醉兰陵。
元夕篇
作者：欧大任
朝代：明

上元昔在先皇日，宝马骖驔傍京室。南陌东城赏不同，花宫灯市游非一。西苑迎祥启玉扉，高玄殿上鹤盘飞。九枝却掩春星色，千树争停白日晖。通宵阁道銮舆度，羽盖翩翩欻风雾。膏粥谁从太乙祠，布衣且罢甘泉赋。今年天子祝繁釐，灯火连天又一时。彩楼结处鳌山拥，宝炬光中凤岛移。梁栖玳瑁鸳鸯叫，障罗翡翠芙蓉笑。吴纱剪带带交垂，蜀锦妆花花四照。蜚廉属玉半空分，蕙气兰香百和焚。欢声平地鱼龙戏，舞队周阹虎豹群。撞钟伐鼓行霄汉，命酒徵歌召欢宴。霞幕西山倒映开，星桥北斗平临见。珠旗十丈禁城阿，鸾吹犹闻辇路过。五侯七贵承恩出，万户千门奈乐何。我独淮西卧高阁，陆沉不似东方朔。诙谐托谏意何如，自笑看灯兴萧索。天颜有喜诏陈诗，月满蓬莱漏下迟。只羡都人誇盛事，周南留滞最相思。
元夕邓君肃宅同杨肖韩黄用砺玩桃花得枝字
作者：欧大任
朝代：明

度索花偏早，先春为客移。月中重碧酒，灯下艳红枝。津晚无劳问，园晴不待窥。嫣然堪一笑，沉醉更何辞。
元夕集朱氏兄弟山下草堂得歌字
作者：欧大任
朝代：明

宝马骖驔十里过，九枝灯里丽人多。城临花月春江曲，风袅笙箫子夜歌。坐密羽觞行未已，醉深玉漏问如何。社中诸少忘吾老，犹自牵情洽薜萝。
元夜同黎惟敬李于美邵长孺顾叔潜集沈太史君典宅得春字时君典在告
作者：欧大任
朝代：明

走马铜街不动尘，雪残又见岁华新。十千美酒那辞饮，三五良宵况是春。谁把灯花娱病客，独怜京洛送归人。群公计日青门饯，肯解金龟醉几巡。
元宵同李功甫陆华甫邵一坤邵格之汪禹乂金德润金上甫郑鲁文程鸣甫汪虞仲邵济时邵惟成邵汝恒集邵长孺环斋程子虚无过兄弟自歙适至分得高字
作者：欧大任
朝代：明

丘中一士卧，门径尚蓬蒿。瓜自逃秦禄，兰曾入楚骚。忆从邗上日，并赋广陵涛。越调谁令变，南音颇亦操。盘宁嫌苜蓿，尊不待蒲萄。禅寺时同被，漕河数放舠。诗传梅下阁，社结竹西皋。再别梁园隔，相思蓟北劳。烟霞寻旧约，笔札有吾曹。交已倾肝胆，衰今感鬓毛。海阳鸾凤渚，江左鸊鹈刀。麇至逢诸子，嘤鸣得二豪。中兴人竞奋，右席客偏叨。筵敞灯花艳，庭看象纬高。百牢纷折俎，四座俨挥毫。烨烨青萍色，翩翩白鹄袍。罗浮归鲍靓，金马使王褒。揽袂平原饮，停车末路遭。簪裾惭抚髀，风雨洽持螯。预恐离群去，何年问浊醪。
元日雪晴
作者：欧大任
朝代：明

庭中寒色映朝衣，夹仗春风似禁扉。珠缀偶从淮树望，玉鳞先傍汉宫飞。登台天女花难见，授简词人赋亦希。执戟小臣容上寿，曾闻方朔侍彤闱。
元白惟敬约卿见过同咏秋雨得尘字
作者：欧大任
朝代：明

爽气回千嶂，浮空晚更匀。萧条青塞色，沾洒玉京尘。井干飘黄叶，江潭涨白蘋。洗兵还藉汝，应慰远游人。
元美两以大京兆少司寇召不赴奉寄一首
作者：欧大任
朝代：明

客于江左卜行藏，帝以明公重建康。昙院已闻朱草秀，弇州何处白云长。赭衣可得逢皋吕，青史奚由数赵张。宪府空深慈雨望，鞠城犹指法星祥。辞天有疏频曾上，玩世无心老更狂。仙自千年吴市卒，人今一代鲁灵光。听松便欲追弘景，辟谷应能学子房。恩许烟霞栖海曲，诏分芝术给山囊。丹函绿检书初就，玉霤金庭路未荒。我亦拂衣从此逝，罗浮宁但忆吾乡。
光州九日刘伯玄邀饮台上
作者：欧大任
朝代：明

万家萧瑟傍丹梯，醉眼中原且杖藜。芒砀浮云开颖下，轘辕飞雨满淮西。汉京城阙边烽起，燕甸山河战马嘶。六载主恩容散吏，佩萸何处望金闺。
光州初雪邀林干夫王九德二僚饮苜蓿斋
作者：欧大任
朝代：明

厌作悲秋客，欢逢赋雪游。玉关平岳色，银海入淮流。酒薄青毡馆，诗工紫绮裘。未须期访戴，且醉汝南州。
光州北楼观雪二首
作者：欧大任
朝代：明

汝海风生万壑雷，飞霙吹过汉王台。醉看半似秦关路，马首梅花片片来。杨子江深雪满舲，黄河冰侧挂帆青。六花又向淮楼见，那得蓑衣钓洞庭。
光州北楼观雪二首·其一
作者：欧大任
朝代：明

汝海风生万壑雷，飞霙吹过汉王台。醉看半似秦关路，马首梅花片片来。
光州北楼观雪二首·其二
作者：欧大任
朝代：明

杨子江深雪满舲，黄河冰侧挂帆青。六花又向淮楼见，那得蓑衣钓洞庭。
光州学舍作
作者：欧大任
朝代：明

贫家恋俸钱，疲马思刍皂。艰难千里不辞劳，憔悴一官那可道。广陵昨者滞三年，及到浮光始自怜。岂堪手板仍趋府，只合腰镰学种田。风尘作吏宁能傲，肮脏为人众所捐。沐猴而冠尽如此，醉骑土牛笑何似。涉世名轻贱老儒，还山许拙羞儿子。知己吹嘘未报恩，青云多少傍金门。讵乏平生嘉遁节，白头司马汉文园。
入峡
作者：欧大任
朝代：明

一峡束江水，千峰不可攀。庐皆匡氏宅，壁似谢公山。有迹游方外，何心出世间。倘逢乘鲤客，明月棹歌还。
入摄山访栖霞寺慧光上人
作者：欧大任
朝代：明

莲社曾书法愿文，青山今日始寻君。锡分阿耨池中水，钵覆头陀石上云。花落经从桐院读，灯残钟向竹窗闻。远公莫笑攒眉客，一入东林亦不群。
入洛二首
作者：欧大任
朝代：明

驱车晦朔改，首路轨辙长。行役届三川，日夕及洛阳。遐征息徒御，眇默感星霜。西盻嵚崟岭，东眷梁陈疆。河朔异风壤，伊谷绝津梁。崇芒郁嵯峨，鸿流浩茫洋。缅想东都盛，旷野莽可伤。故国乔木悴，高坟华黍荒。不必雍门叹，吁嗟热中肠。修名愧不立，蓬心互旁皇。伫立万里客，关山鸿雁翔。步出平城门，三市纷已暮。岩峙虎牢关，威夷成皋路。煌煌京洛中，冠盖竞驰骛。企迹紫闼云，扬芬兰台雾。岂必子公力，猥荷夷门顾。虚薄罕时才，嘉招忝西赴。名位故自卑，献纳宁可遇。引领景运开，奔凑铜龙步。握管腼英髦，弹冠谢交故。龙辱谁可惊，衡茅尚吾素。千金惭非骏，五石偶同瓠。何当奉简书，归事东菑赋。
入洛二首·其一
作者：欧大任
朝代：明

驱车晦朔改，首路轨辙长。行役届三川，日夕及洛阳。遐征息徒御，眇默感星霜。西盻嵚崟岭，东眷梁陈疆。河朔异风壤，伊谷绝津梁。崇芒郁嵯峨，鸿流浩茫洋。缅想东都盛，旷野莽可伤。故国乔木悴，高坟华黍荒。不必雍门叹，吁嗟热中肠。修名愧不立，蓬心互旁皇。伫立万里客，关山鸿雁翔。
入洛二首·其二
作者：欧大任
朝代：明

步出平城门，三市纷已暮。岩峙虎牢关，威夷成皋路。煌煌京洛中，冠盖竞驰骛。企迹紫闼云，扬芬兰台雾。岂必子公力，猥荷夷门顾。虚薄罕时才，嘉招忝西赴。名位故自卑，献纳宁可遇。引领景运开，奔凑铜龙步。握管腼英髦，弹冠谢交故。龙辱谁可惊，衡茅尚吾素。千金惭非骏，五石偶同瓠。何当奉简书，归事东菑赋。
入浮光山是濮公修鍊处
作者：欧大任
朝代：明

家业传丹经，幼小窥绿图。世路苦拘阂，寥廓意颇舒。朅来陟云术，飘飖寻灵区。羽人何代游，栖息白云闾。雌蜺翔左右，六龙导前驱。一揽羲和辔，倏忽陵太虚。手翳若木枝，历历援白榆。轻举紫霞里，永与人代殊。浮弋何崚嶒，璿台入虚无。兹焉遇石髓，呷吸粗秽除。欲谢人间世，去矣从仙夫。
入烟霞后洞
作者：欧大任
朝代：明

千峰欲淩倒景，万里可御泠风。试问烟霞洞口，何如鸡犬云中。
全节庙
作者：欧大任
朝代：明

间关扶宇宙，力竭保孤心。山似摩笄尽，波从洒泪深。檐帷花迸落，环佩竹将阴。已矣翔龙日，啼鹇竟自沉。
八排山行赠曾大夫抚徭
作者：欧大任
朝代：明

君不见八排山，黄茅萧萧高入天。军寮马箭贼满野，戍兵夜走烧坪下。阴风吼地时吹角，桂阳城北狼星落。左里先飞校尉书，连山已建中军幕。大夫白晢微有鬒，司马行军使者车。不妨羊祜常裘带，由来却毂事诗书。中军策应亲戎马，复领蛮兵号横野。纵金伐鼓羽旗飞，白日欢呼奏凯归。谁知兵后风尘起，徭落千人向湟水。征戍应含玉箸啼，甲兵未拟银河洗。大夫下令复专征，玉勒银鞍出郡城。慷慨聊将单骑去，艰难岂惜一身行。群徭罗拜马前谒，尽遣归农解金甲。八排岭下听铙歌，从此征夫免荷戈。勒铭思向韩山石，饮马期归桂水波。功成已在班师后，幕府何时方草奏。男儿本自树功名，志士何曾怀印绶。高节悠悠未策勋，誓将肝胆报明君。汉家卫霍论功日，令人却忆李将军。
八日同冯元敏谢少廉俞公临曹子念饮王敬美澹圃
作者：欧大任
朝代：明

临高台上更登楼，节近重阳且醉游。宾客频来同卜夕，田园何处不宜秋。江洲送酒花堪把，洛涘移家树已稠。捉鼻此中将不免，谢公宁得久淹留。
八月碧桃花十韵
作者：欧大任
朝代：明

塌羽南飞秋欲暮，西风归路正萧萧。城边落雁惊枫叶，江上清霜折柳条。岂意蓬门留晚照，故教桃萼媚春娇。恍疑玉岭峰头见，乍似霜林树下飘。水碧着枝偏淡淡，华秾拂槛更夭夭。武陵路远寻源入，度索山深涉海遥。游客成蹊应已少，幽人无限不须销。名亭尚爱无双句，载酒还过第五桥。露井不堪摇落后，缃园犹及艳阳朝。螃螗见说多灵实，便理扶桑万里桡。
公车待诏行送陈任夫北上
作者：欧大任
朝代：明

汉家礼乐中兴日，南海斌斌盛簪黻。太丘华胄尚书公，帝曰司空朕良弼。君为司空之仲子，奕代风云应时出。纵横锦绮擅才华，参错玑衡富经术。西行待诏金马门，五色纷纶彩毫笔。况逢天子坐明堂，延引豪英揽八荒。千言射策趋蓬观，七字能诗和柏梁。雨露当春重沾洒，骅骝得路偏腾骧。岂惟召入游梁客，君今文学称贤良。此时送君向京阙，一尊且醉寒江月。长途杨柳渐成丝，到日梅花尚含雪。踌躇珠浦别，跌宕金门谒。一朝安世诵亡书，看给相如尚方札。
六书楼为君霖赋
作者：欧大任
朝代：明

艺成考古坐楼中，鸟迹沙边玩不穷。周礼曲藏尊柱下，汉官章印诏司空。字原许说编重订，文似萧斋业并工。君自一时朱氏学，籀书今已在湖东。
六弟自金陵渡江省予广陵即还岭南因寄诸弟
作者：欧大任
朝代：明

西陵曾寄惠连诗，江北深冬见汝迟。归去家园如问讯，杨州官阁有梅枝。
六祖戒坛夜坐
作者：欧大任
朝代：明

衣钵西来日，师归度岭遐。独能持大鉴，岂但照恒沙。祝发从初地，皈心礼法华。千灯花氏国，大叶药王家。风静幡无影，尘空镜不瑕。荒池惟水月，古刹自烟霞。园入虞翻宅，山馀赵尉衙。菩提天外树，檐卜雪中花。僧臈曹溪水，禅风顾渚茶。南宗诸弟子，相见具袈裟。
兰溪大雨不得游六洞胡元瑞馆中菊花盛开留饮共赋因报赵太史
作者：欧大任
朝代：明

精舍山盘雨里斜，藏书何处更烟霞。未窥祭酒兰陵简，独把徵君栗里花。留客清尊沾沆瀣，怀人新咏寄蒹葭。神鞭欲赠惭无报，勾漏将求葛令砂。
兴瞩亭为程虞仲赋
作者：欧大任
朝代：明

为问丹阳山长，朝来爽气如何。九锡杖笠无恙，四履烟霞孰多。欹枕飞梁大石，绕窗全竺松萝。纵望长安西笑，不妨捉鼻行歌。
兵后梁彦国自滦州见过
作者：欧大任
朝代：明

辽海君如管幼安，萧条一骑客行难。堠边星落秦皇戍，战后云愁汉将坛。驿路飞沙千里暗，海风吹雪万山寒。灯前独照昆吾剑，长得蛟龙夜夜看。
内兵行
作者：欧大任
朝代：明

金陵留都根本地，内兵三十有七卫。祖宗养士二百年，士饱马肥日嬉戏。计司稍缓散刍粮，众怒甘心黄侍郎。坐令军士发愤怨，谁为国家存纪纲。昔年云中曾再变，边镇承平骇闻见。将无纪律军益骄，张李被害城萧条。总制必征有中主，洗城汹汹讹言嚣。皇心本欲诛首恶，劳苦边军岂恩薄。瓒乎代镇反侧安，绾也抚绥耄倪乐。留都近事鉴匪远，事定旦夕威不损。孝陵功德天眷深，万岁金汤固根本。君不见郭疤子徐毡儿，大同城下甘淩迟。皇灵四振况京辇，慎勿干纪劳王师。
冈州友人致北到山药诸种行园视植
作者：欧大任
朝代：明

艺竹成楥一亩居，于陵隐矣更何如。欲投白社难忘酒，只对青山不著书。溪灌诸蔬为老圃，门垂五柳自吾庐。玉延莫报来禽帖，日可霜林出荷锄。
再上昭陵
作者：欧大任
朝代：明

几年裘褐客秦京，两度朝陵使者行。隧道松楸春更长，閟寒灯烛夜偏明。戟郎久已容方朔，园令何妨老马卿。咫尺苍梧云不隔，追趋惟有泪沾缨。
再和刘公闻鹊志喜
作者：欧大任
朝代：明

海色曈昽雁翅城，军前授律六师行。建牙檐鹊频催晓，飞舰樯乌正喜晴。即睹鲸鲵新筑观，不劳貔虎更分营。南征最是波平日，笳鼓旋听凯乐声。
再谒长陵十六韵
作者：欧大任
朝代：明

天门今再入，瞻忆十年曾。日月翔龙地，松楸下马陵。帝功成靖难，祖德侍中兴。蓟北嘉禾兆，燕州赤兔乘。渡江屯虎豹，截海上鹍鹏。风急青冥动，星高紫极升。纂图开禹服，佐命得尧朋。台古还招骏，田稀尽放鹰。敕躬金作砺，纳谏木从绳。兵以犁庭出，威非绝幕矜。禽胡铭始勒，嗣夏统先承。清水铜符下，榆川玉几冯。隧城深结搆，华表突崚嶒。万国传遗令，千官奉大烝。玄宫河岳气，银海雁凫灯。欲奏思文颂，抽毫愧未能。
冒雪访冯汝行不遇
作者：欧大任
朝代：明

石头劳夙约，京口上扁舟。夜雪空乘兴，春江不可留。蒜山沉浪阁，瓜渚宿风鸥。偶尔成孤赏，非关学子猷。
冬夜同李比部黎司勋黄李二进士集金舍人宅和得比部二韵
作者：欧大任
朝代：明

似有新丰酒，寒宵不厌过。言从鸡树密，诗爱凤池多。积霰花为界，沉云玉作河。乡心同万里，醉亦粤人歌。金郎侍从后，宾客响然臻。海内推词伯，尊前得酒人。风生雕鹗气，雪净犬羊尘。此夕欢何极，空惭老角巾。
冬夜同李比部黎司勋黄李二进士集金舍人宅和得比部二韵·其一
作者：欧大任
朝代：明

似有新丰酒，寒宵不厌过。言从鸡树密，诗爱凤池多。积霰花为界，沉云玉作河。乡心同万里，醉亦粤人歌。
冬夜同李比部黎司勋黄李二进士集金舍人宅和得比部二韵·其二
作者：欧大任
朝代：明

金郎侍从后，宾客响然臻。海内推词伯，尊前得酒人。风生雕鹗气，雪净犬羊尘。此夕欢何极，空惭老角巾。
冬夜同梁彦国宿永光寺禅房怀故园诸子得来字
作者：欧大任
朝代：明

江南词赋有群才，曾共高僧社里来。人忆歌骊辞粤峤，客疑招骏上燕台。寒翻贝叶斋前诵，香识梅花雪后开。惟与许询禅此夕，故园书待雁飞回。
冬夜同陈大参郑冼二别驾陈明府陈都护集陈少参明佐西第
作者：欧大任
朝代：明

银烛铜槃起绛烟，寒威不到玉缸前。周旋忽共衔杯夕，慷慨何如揽辔年。绿绶可能搴薜荔，青山犹得奉櫜鞬。即看蒋诩开三径，岂乏风流二仲贤。
冬夜集赵宪副仲履宅
作者：欧大任
朝代：明

开尊霜月坐更深，忆向昆明寄短吟。绿野初归有琴鹤，青门将隐得山林。忧时尚问诸蛮戍，破虏遥传六诏音。白首谁怜赵充国，留屯终见老臣心。
冬日同惟仁叔祥季美君玺季德君美道子虹山赏梅花得园字
作者：欧大任
朝代：明

馆近梅花大树村，葛洪去后几株存。香闻半岭空鸾啸，月挂高枝有鹤翻。岁暮莫吹江客笛，山寒犹在汝阴园。醉来欲寄游仙梦，一过朱明古洞门。
冬日同文博士寿承黎秘书惟敬集顾舍人汝和宅
作者：欧大任
朝代：明

逢君休沐下东华，邀赏高斋到日斜。已道书钞麟趾殿，真看画在虎头家。香炉云起匡山石，金灶烟分顾渚茶。闻道五陵公子醉，只誇银甲拨琵琶。
冬日同潘少承过诃林访梁彦国邓毓元
作者：欧大任
朝代：明

偶忆许玄度，一寻都讲坛。疏钟出兰若，片雪到旃檀。定后鸟初下，诵馀灯未残。万方多事日，谁识此中欢。
冬日同苏大理子仁方比部子及金民部持甫臧博士晋叔李祠部道甫集李临淮清啸园得宫字
作者：欧大任
朝代：明

西园飞盖几人同，寒色苍茫几席中。城雪尚连芳乐苑，阁云曾傍建康宫。可能宾客逢荀令，未许风流减谢公。斋里虎头金粟影，杜陵从此忆江东。
冬日同金在衡姚伯子李鸣卿集陈伯春别业得青字
作者：欧大任
朝代：明

木榻长留客，寒栖一草亭。纳云窗欲白，经雪竹偏青。避世容高卧，随人畏独醒。因君心更远，何异在林坰。
冬日园居
作者：欧大任
朝代：明

江村寥寂阅年华，静掩柴门小径斜。科斗记封茅氏箧，赫蹄书饷竺僧家。霜彫紫菊深留朵，腊尽红蕉盛放花。扶杖祇堪供一笑，尚馀彤管老天涯。
冬日圣驾幸万岁山恭赋
作者：欧大任
朝代：明

会稽昔受计，涂山曾合符。皇览遵时豫，宸游协前谟。肆瞻万岁山，奠彼玄武区。上冠青霞峤，下澄碧波湖。绛氛久磅礴，苑中得方壶。卜馆筑祈年，议礼齐鲁儒。季冬朔云吉，乐岁欢以愉。驾出即伊迩，警跸先传呼。勾陈伏严卫，招摇备前驱。旬始建曲旃，天狼奋威弧。驭风六苍虬，望坛俨龙趋。天童奉苍璧，玉女持金炉。英韶合九奏，歌筑延以歈。封泥瘗玉简，白云起须臾。回盻秦汉辙，驰骋万里途。何如格群神，行不役千夫。霈泽答玄穹，望幸劳东都。升中举盛典，永垂皇家图。
冬日康裕卿沈箕仲邵长孺燕维翰沈长孺过集迟余君房光顾吾不至
作者：欧大任
朝代：明

杜曲能停辔，燕歌且进杯。书曾藜杖过，饮以布衣来。二仲期难至，谐君坐莫回。鸱夷吾欲赋，终愧子云才。
冬日海神庙同梁仲登晚眺
作者：欧大任
朝代：明

塞鸿飞尽暮云残，词客悲秋共倚阑。二女渚连还北向，九疑山隔正西看。荒台枕石波声小，野庙临江树影寒。乡土岁时浑不恶，越吟空自老南冠。
冬日过汝南访张子畏
作者：欧大任
朝代：明

长公归巳久，渡汝问行藏。关气高天紫，河冰浊浪黄。雁迷云惨淡，骏急野苍茫。携手千秋约，中嵩卜草堂。
冬日酬徐孔学陈以清二明府见过
作者：欧大任
朝代：明

海内词人见面稀，况能持赠有珠玑。正欢洛下相携入，似慰咸阳久忆归。双辔忽传驱马至，五弦吾自送鸿飞。尊前君解沉冥意，应笑名山未拂衣。
冬游浮丘迟戴仪周李芳卿袁茂文三子
作者：欧大任
朝代：明

落叶苍苔满翠陀，高楼爽气晚来多。萧条方外唯丘壑，酣畅尊前一啸歌。西泛凫鸥何处至，东来车骑几时过。小山不用频招隐，知有幽情在薜萝。
冬至候驾南郊
作者：欧大任
朝代：明

圜丘重大报，明祀凛肃将。仲冬日南至，玉琯占微阳。昊天有成命，秉礼在我皇。秩宗洁圭璧，将作营坛场。屏翳先扫涂，飞廉行服箱。卤簿驰道直，容卫俨成行。六銮锵以鸣，八骏腾以骧。燔柴于焉举，升中格穹苍。一时遍群望，侑飨圣祖旁。告成法驾还，百辟虔趋跄。辫发与雕题，来享皆来王。上雍陋制作，拜畤羞仪章。稽典二雅正，赐酺万民康。官家幸不劳，嵩呼寿无疆。
冬至斋居后惟敬夜过得残字
作者：欧大任
朝代：明

君从紫阁宿高寒，下直还能访鹖冠。惇史书馀云未散，太常斋后雪初残。千官肃穆骖鸾辂，万骑周遭傍泰坛。闻道星辰环幄殿，侍臣执盖月中看。
冬至斋居次张侍御伯大韵
作者：欧大任
朝代：明

定鼎钟陵俯大川，郊丘练日盛才贤。沐兰礼备精禋里，燎玉诚将奏格先。泰畤风云开禹甸，周庐星斗望尧天。斋郎听得阳春曲，犹愧西台寡和篇。
冬雨病滞城中送猷弟还家
作者：欧大任
朝代：明

脊令风急正分飞，极目西津浦树微。旅病欲归归未得，孤城零雨自沾衣。
冯侍御共宿归义寺禅房
作者：欧大任
朝代：明

谁期趋府客，同有住山心。涧鹿窥禅诵，林猿听苦吟。清斋黄菊冷，孤磬白云深。安石膺朝寄，幽盟未敢寻。
冯妹夫用唯至
作者：欧大任
朝代：明

姻娅过从万里途，远劳慈母报欢娱。看云泪尽江流急，见月身遥雁影孤。客有苜盘当晚食，家惟橘树指秋租。明年归傍潘舆日，白板门前候我无。
冯汝行赴保定别驾过广陵赋赠五首
作者：欧大任
朝代：明

风流谁似大冯君，犹念寒毡郑广文。今夕淮南还赋别，桑乾归雁几时闻。赵北燕南节制雄，汉家深倚右扶风。看君别乘行春去，桑枣阴连一郡中。高生击筑和燕歌，客似田光侠气多。行向部中询故事，千山风雨下滹沱。三关旗帜拥秋云，上谷精兵天下闻。报道儒臣为郡吏，边城不用霍将军。府中宾从醉蒲萄，挟瑟当筵赵曲高。他夜尊前能忆我，月明应拂吕虔刀。
冯汝行赴保定别驾过广陵赋赠五首·其一
作者：欧大任
朝代：明

风流谁似大冯君，犹念寒毡郑广文。今夕淮南还赋别，桑乾归雁几时闻。
冯汝行赴保定别驾过广陵赋赠五首·其三
作者：欧大任
朝代：明

高生击筑和燕歌，客似田光侠气多。行向部中询故事，千山风雨下滹沱。
冯汝行赴保定别驾过广陵赋赠五首·其二
作者：欧大任
朝代：明

赵北燕南节制雄，汉家深倚右扶风。看君别乘行春去，桑枣阴连一郡中。
冯汝行赴保定别驾过广陵赋赠五首·其五
作者：欧大任
朝代：明

府中宾从醉蒲萄，挟瑟当筵赵曲高。他夜尊前能忆我，月明应拂吕虔刀。
冯汝行赴保定别驾过广陵赋赠五首·其四
作者：欧大任
朝代：明

三关旗帜拥秋云，上谷精兵天下闻。报道儒臣为郡吏，边城不用霍将军。
净居山在光山西南四十里思大和尚智者大师得法之地寺创齐梁至唐宋皆为名刹苏长公尝避暑有读书台存焉
作者：欧大任
朝代：明

名山恨不幽，兹境石颇矸。蓊郁山树层，似出翠微半。我从淮汝来，簪绂愧羁绊。岑崿经屡奇，莓苔迹多换。磴绝零露滑，峰交裔云粲。穹壁隐巉岩，细岫聚回乱。披榛度石梁，架壑构云馆。齐梁閟春秋，藤萝掩昏旦。院鸽出香厨，池倏泛文澜。物役绝将迎，心赏寄游玩。真乐岂外奖，遣累自中晏。性于智者同，宦比长公散。即趣合神期，陵谷非所叹。翛然得我生，微尚托星汉。
凉州曲
作者：欧大任
朝代：明

何处笳声咽陇头，蓬婆城下不胜秋。霜飞白草惊胡走，月照黄河入汉流。上策尽休搜套卒，中原新拜富民侯。羌西夜夜梅花落，烽火关山满戍楼。
凝秀阁前对虞美人草
作者：欧大任
朝代：明

起舞尊前掩泪痕，芳魂何意傍兰荪。楚歌月下无人听，露泣烟啼恋主恩。
凤凰台
作者：欧大任
朝代：明

昔日凤凰下，今留台上名。千秋不复见，一望石头城。翠竹几回首，白云空复情。箫声何处听，彷佛似秦京。
出云谷关泛樵湖
作者：欧大任
朝代：明

三关迢递指津途，舍策庄前问钓舻。泽豹未能终隐矣，山猿其奈怅归乎。蓼江南下龙江近，一曲西沿九曲殊。闸里泉流肥晚稻，渚边霜色冷秋菰。陆洲租税惟莲实，百滘园林半木奴。风物蕳村遥可见，雁群急水乱相呼。帆飞似有冯夷导，川静无烦海若驱。落落沙坪低草树，茫茫江浦散鸥凫。萦纡涧壑疑蓝水，回合风烟似鉴湖。康乐未忘彭蠡望，右丞犹恋辋川图。曾经驻舄情何限，更着浮槎兴不孤。咫尺仙山何处是，夜来魂梦绕清都。
出京师留别张郎中鸿与梁助教彦国十二韵
作者：欧大任
朝代：明

朔风吹万里，曾共忆江乡。雁引归心早，砧惊客梦长。忽随公府牒，频举故人觞。夙昔诸生后，周旋二子傍。四门推助教，三署表中郎。韦杜衣冠并，邹枚侍从良。出关怜马首，执戟羡鹓行。雪后宫云白，天边苑树苍。眇予怀魏阙，看尔在岩廊。晨佩趋长乐，宵钟听未央。梅花庾岭色，柏叶禁庭香。莫以相如赋，从容奏汉皇。
出塞
作者：欧大任
朝代：明

秋风吹大漠，落日望长安。北地霜威早，南庭朔气寒。曲新传鼓吹，令肃驻旌竿。汉节临戎重，胡笳出塞难。扬鞭清瀚海，仗剑下楼兰。日逐思鸣镝，天山速据鞍。狼烟原上直，鸟阵谷中盘。玉帐云初散，金河月正团。军容光授钺，将略定登坛。氛祲何时息，旄头夜夜看。
出郊至南海子
作者：欧大任
朝代：明

万树周阹起夕烟，汉家宫囿带三川。誇胡几幸长杨馆，讲武曾驱下杜田。敕使日调沙苑马，诏书春散水衡钱。西游不数诸侯事，尚忆词臣扈从年。
出都门作二首
作者：欧大任
朝代：明

玉河汤汤流，白日冉冉度。今晨驱我车，踟蹰即岐路。言念肮脏人，敢有缨緌慕。主圣实优容，班竹愧非据。跌宕汉公卿，能垂特达顾。游好眷失群，贵靡忘徒步。贻之黄父言，送我青门驭。绸缪邺中宴，哽咽河梁赋。碣石日迢遥，浮云怅驰骛。行者不可留，申章寄情愫。猗彼汶上篁，移植来蓟丘。峄阳孤生桐，托根河中洲。何异岩峦姿，一顾蒙恩庥。风云幸值遇，七载瞻宸旒。日趋金马门，亦点铜龙楼。霄汉翱以翔，改秩陪京游。俶装辞密亲，分镳盻良俦。别促思方始，一日诚三秋。南曹孰云远，浅薄固所忧。岂不恋禁闼，宣力宁易酬。黾勉就长路，夷犹戒鸣驺。君其惠前绥，慰我行悠悠。
出都门作二首·其一
作者：欧大任
朝代：明

玉河汤汤流，白日冉冉度。今晨驱我车，踟蹰即岐路。言念肮脏人，敢有缨緌慕。主圣实优容，班竹愧非据。跌宕汉公卿，能垂特达顾。游好眷失群，贵靡忘徒步。贻之黄父言，送我青门驭。绸缪邺中宴，哽咽河梁赋。碣石日迢遥，浮云怅驰骛。行者不可留，申章寄情愫。
出都门作二首·其二
作者：欧大任
朝代：明

猗彼汶上篁，移植来蓟丘。峄阳孤生桐，托根河中洲。何异岩峦姿，一顾蒙恩庥。风云幸值遇，七载瞻宸旒。日趋金马门，亦点铜龙楼。霄汉翱以翔，改秩陪京游。俶装辞密亲，分镳盻良俦。别促思方始，一日诚三秋。南曹孰云远，浅薄固所忧。岂不恋禁闼，宣力宁易酬。黾勉就长路，夷犹戒鸣驺。君其惠前绥，慰我行悠悠。
刈稻
作者：欧大任
朝代：明

舍穫在兹日，田家水旱忧。东皋犹惜雨，北崦稍宜秋。粳秫收堪积，鸡豚饱易游。老夫思食力，贷不向河侯。
刘仲修一产二子
作者：欧大任
朝代：明

盛德麟为子，名家凤有雏。从来荣五桂，谁得似双珠。汉代文长茜，唐宗楚大夫。应知传世业，经学在燕都。
刘仲修园赏牡丹苏以时袁景从李袭美同赋花字得十韵
作者：欧大任
朝代：明

西园宁待约，为有洛阳花。疏柳张新幔，垂萝拂小车。人归盘谷日，春似曲江涯。凝紫云停久，披香露引斜。翠骄霜海萼，红笑雪山茶。溪浣重重锦，城开片片霞。席茵怜国色，池籞冠京华。酒爱刘伶颂，诗传谢监家。呼童维夕马，留客到昏鸦。纵遣歌声送，依然在绛纱。
刘仲恭索题文休承西湖图
作者：欧大任
朝代：明

藕花风起绿波间，十里平湖十里山。载酒寻僧谁可共，画船吹笛月中还。
刘伯玄吴虎臣刘仲贞过荒斋玩菊
作者：欧大任
朝代：明

柴荆非有约，何以枉诸公。社自高阳侣，门多处士风。流尘开坐上，清供满斋中。露气篱为菊，秋声井是桐。餐英分盏斝，吹叶入帘栊。酒洽操觚客，棋邀负局翁。胞人珍紫芋，园子折青菘。楚璞看成鼠，吴钩试似虹。锻堪同树下，侩可隐墙东。伏轼交非晚，悬河论欲空。乾坤皆一马，身世但孤鸿。末路期知己，浮云碣石宫。
刘伶墓同吴虎臣作
作者：欧大任
朝代：明
体裁：古风

淮水西边浮弋北，人道刘伶有真宅。秋风寂寞一孤坟，牛羊踯躅鸟哑哑。忆昔正始永嘉年，鲜卑杂种未充斥。市朝富贵钱有神，将相王侯家颇赫。裈中之虱信可怜，鸱鸢腐鼠日相吓。拔俗清举衿契同，竹林酣畅总词伯。参军矫志在云霄，仰天颂酒出肝鬲。流连沉湎岂世情，丘壑彷徨见风格。鹿车壶榼任放行，鸿毛宇宙堪一掷。瞬息人间万事非，逡巡隙里千秋迫。颉颃嵇阮并一时，缱绻山王偶同席。灌园佐锻人更来，枕曲藉糟尔何剧。俟河之清且拍浮，长啸青冥眼俱白。荷锸悠悠天地间，何处不堪葬魂魄。铜驼荆棘残洛阳，金谷池台荒梓泽。典午山河满目前，幻住天涯寄松柏。风尘惨淡匹马寒，走为伯伦奠杯炙。异代君知同志谁，江东酒保河嵩客。
刘伶墓同吴虎臣作
作者：欧大任
朝代：明

淮水西边浮弋北，人道刘伶有真宅。秋风寂寞一孤坟，牛羊踯躅鸟哑哑。忆昔正始永嘉年，鲜卑杂种未充斥。市朝富贵钱有神，将相王侯家颇赫。裈中之虱信可怜，鸱鸢腐鼠日相嚇。拔俗清举衿契同，竹林酣畅总词伯。参军矫志在云霄，仰天颂酒出肝鬲。流连沉湎岂世情，丘壑彷徨见风格。鹿车壶榼任放行，鸿毛宇宙堪一掷。瞬息人间万事非，逡巡隙里千秋迫。颉颃嵇阮并一时，缱绻山王偶同席。灌园佐锻人更来，枕曲藉糟尔何剧。俟河之清且拍浮，长啸青冥眼俱白。荷锸悠悠天地间，何处不堪葬魂魄。铜驼荆棘残洛阳，金谷池台荒梓泽。典午山河满目前，幻住天涯寄松柏。风尘惨淡匹马寒，走为伯伦奠杯炙。异代君知同志谁，江东酒保河嵩客。
刘刑曹邀同李尚宝项录事黎秘书饮得观李何边徐顾孟诸公真迹
作者：欧大任
朝代：明

河东称甲族，京洛始逢君。剑佩分青琐，琴尊向白云。碑看先友记，箧出玉堂文。世业翩翩起，王郎更不群。
刘北部仲恭邀游商园二首
作者：欧大任
朝代：明

蓟北窥形胜，登台尽日留。关河三辅壮，冠盖五陵游。清啸馀萧爽，沉酣任拍浮。青门瓜地在，莫问邵平侯。休沐频邀赏，羁栖足散愁。平台冰井溢，曲水羽觞浮。细酌仍调鹤，忘机偶狎鸥。名园京洛外，回首汉陵秋。
刘北部仲恭邀游商园二首·其一
作者：欧大任
朝代：明

蓟北窥形胜，登台尽日留。关河三辅壮，冠盖五陵游。清啸馀萧爽，沉酣任拍浮。青门瓜地在，莫问邵平侯。
刘北部仲恭邀游商园二首·其二
作者：欧大任
朝代：明

休沐频邀赏，羁栖足散愁。平台冰井溢，曲水羽觞浮。细酌仍调鹤，忘机偶狎鸥。名园京洛外，回首汉陵秋。
刘园饯唐惟良入贺还扬州得园字
作者：欧大任
朝代：明

犹作趋朝客，难忘去国恩。使君停上驷，伧父到名园。石竹乌皮几，秋花浊酒尊。江淮如见月，应忆灞陵原。
刘太仆邀游琅琊寺
作者：欧大任
朝代：明

渡江先问好山名，西上琅琊策马行。入部敢论星是客，在坰今识月为卿。泉题庶子烟光薄，亭倚梅花雪色明。未必朝簪妨学道，禅林何限宰官情。
刘太守玄湖别业十九首 其一 于野堂
作者：欧大任
朝代：明

明农君早归，荣宦世多巧。呼鹰自贤豪，行歌饭牛饱。
刘太守玄湖别业十九首 其七 桔槔亭
作者：欧大任
朝代：明

湖田岁岁熙，颇似瀼西村。俯仰无机事，丈人方灌园。
刘太守玄湖别业十九首 其三 注经阁
作者：欧大任
朝代：明

笔格置墙隈，闭窗山叶堕。谁来候先生，夜深把藜火。
刘太守玄湖别业十九首 其九 秋水亭
作者：欧大任
朝代：明
体裁：五言绝句

鹓雏发南海，逍遥吾所之。鸱之自腐鼠，奚用相吓为。
刘太守玄湖别业十九首 其九 秋水亭
作者：欧大任
朝代：明

鹓雏发南海，逍遥吾所之。鸱之自腐鼠，奚用相嚇为。
刘太守玄湖别业十九首 其二 依云楼
作者：欧大任
朝代：明

高丘尽牛眠，云里松几个。扶策一登楼，目送双鸿过。
刘太守玄湖别业十九首 其五 翠霞坞
作者：欧大任
朝代：明

鹤前平欲临，松杪高可吸。此中敷坐时，难偈僧来揖。
刘太守玄湖别业十九首 其八 舴艋亭
作者：欧大任
朝代：明

渔人榜小舟，诘曲桃花水。鸡黍能相邀，问津傥来此。
刘太守玄湖别业十九首 其六 香雪巢
作者：欧大任
朝代：明

玉林积飞霰，风过筼筜寒。烦热何所有，天花洒蒲团。
刘太守玄湖别业十九首 其十 野云亭
作者：欧大任
朝代：明

风静云归山，风起云作雨。伛偻久无心，日倚亭前树。
刘太守玄湖别业十九首 其十一 茶汀
作者：欧大任
朝代：明

卜居天门下，置园顾渚山。茶灶支泉侧，夕待樵人还。
刘太守玄湖别业十九首 其十七 桂栅
作者：欧大任
朝代：明

好道仙人至，尊生逸老年。淮南一万树，樛曲小山前。
刘太守玄湖别业十九首 其十三 苇滩
作者：欧大任
朝代：明

湖波激苇滩，其下石齿齿。何异潇湘秋，和歌沧浪子。
刘太守玄湖别业十九首 其十九 射圃
作者：欧大任
朝代：明

控弦风鸣镝，长楸古城下。白头报主心，金埒且驰马。
刘太守玄湖别业十九首 其十二 酒屿
作者：欧大任
朝代：明

丘中酥醪香，叠曲松花旁。隐矣桐柏水，剪圭封醉乡。
刘太守玄湖别业十九首 其十五 驯鹤楼
作者：欧大任
朝代：明

缑氏一羽衣，翩跹行独驭。相将浮丘公，接上嵩高去。
刘太守玄湖别业十九首 其十八 楂园
作者：欧大任
朝代：明

出世一大事，骈梅诚何意。那知薝卜林，婆娑漆园吏。
刘太守玄湖别业十九首 其十六 鹿曲
作者：欧大任
朝代：明

仙人卫叔卿，云中醉骑汝。蜿蜒成白龙，服骖叩灵圉。
刘太守玄湖别业十九首 其十四 丙畴草堂
作者：欧大任
朝代：明

父老谈稼穑，柴门巾我车。远怀古田舍，击壤今何如。
刘太守玄湖别业十九首 其四 龙山
作者：欧大任
朝代：明

千里开平楚，丹梯延伫中。山山堪落帽，不必待秋风。
刘太守玄湖别业十九首·于野堂
作者：欧大任
朝代：明

明农君早归，荣宦世多巧。呼鹰自贤豪，行歌饭牛饱。高丘尽牛眠，云里松几个。扶策一登楼，目送双鸿过。笔格置墙隈，闭窗山叶堕。谁来候先生，夜深把藜火。千里开平楚，丹梯延伫中。山山堪落帽，不必待秋风。鹤前平欲临，松杪高可吸。此中敷坐时，难偈僧来揖。玉林积飞霰，风过筼筜寒。烦热何所有，天花洒蒲团。湖田岁岁熙，颇似瀼西村。俯仰无机事，丈人方灌园。渔人榜小舟，诘曲桃花水。鸡黍能相邀，问津傥来此。鹓雏发南海，逍遥吾所之。鸱之自腐鼠，奚用相嚇为。风静云归山，风起云作雨。伛偻久无心，日倚亭前树。卜居天门下，置园顾渚山。茶灶支泉侧，夕待樵人还。丘中酥醪香，叠曲松花旁。隐矣桐柏水，剪圭封醉乡。湖波激苇滩，其下石齿齿。何异潇湘秋，和歌沧浪子。父老谈稼穑，柴门巾我车。远怀古田舍，击壤今何如。缑氏一羽衣，翩跹行独驭。相将浮丘公，接上嵩高去。仙人卫叔卿，云中醉骑汝。蜿蜒成白龙，服骖叩灵圉。好道仙人至，尊生逸老年。淮南一万树，樛曲小山前。出世一大事，骈梅诚何意。那知薝卜林，婆娑漆园吏。控弦风鸣镝，长楸古城下。白头报主心，金埒且驰马。
刘太守邀游郊园泛舟玄湖四首
作者：欧大任
朝代：明

郊居屏气杂，赋已过休文。朱黻辞青琐，琅函寄白云。仙多梅福隐，吏岂漆园闻。知我扁舟兴，江鸥暂可群。家自开文苑，人谁共钓竿。清缨来濯近，白雪和歌难。杖底河山尽，尊前星斗寒。深怜萝薜色，出户几回看。十里玄湖曲，长楸背郭西。风蹄嘶枥马，水影舞山鸡。歌管迎云上，樯旗出浪低。花源期再入，不似晋人迷。风尘予傲吏，禁闼尔閒人。门颇容长铗，星能聚角巾。考槃黄子国，进艇大淮滨。便欲拈书籍，茅斋愿结邻。
刘太守邀游郊园泛舟玄湖四首·其一
作者：欧大任
朝代：明

郊居屏气杂，赋已过休文。朱黻辞青琐，琅函寄白云。仙多梅福隐，吏岂漆园闻。知我扁舟兴，江鸥暂可群。
刘太守邀游郊园泛舟玄湖四首·其三
作者：欧大任
朝代：明

十里玄湖曲，长楸背郭西。风蹄嘶枥马，水影舞山鸡。歌管迎云上，樯旗出浪低。花源期再入，不似晋人迷。
刘太守邀游郊园泛舟玄湖四首·其二
作者：欧大任
朝代：明

家自开文苑，人谁共钓竿。清缨来濯近，白雪和歌难。杖底河山尽，尊前星斗寒。深怜萝薜色，出户几回看。
刘太守邀游郊园泛舟玄湖四首·其四
作者：欧大任
朝代：明

风尘予傲吏，禁闼尔閒人。门颇容长铗，星能聚角巾。考槃黄子国，进艇大淮滨。便欲拈书籍，茅斋愿结邻。
刘太常孟真携酒过青莲庵饯送
作者：欧大任
朝代：明

芳草燕郊送锦鞯，相逢白下又离筵。一从铨府音尘绝，何意容台礼数偏。风鬣频嘶山院外，雪花还积酒尊前。校书早晚归天禄，莫向寒毡忆郑虔。
刘子脩为李裕德作小景偶避暑园中题之
作者：欧大任
朝代：明

汲泉煮茗大岩隈，虬起长松荫绿苔。六月林间无暑气，白牛西涧客能来。
刘子脩同往赵园看芍药马上作
作者：欧大任
朝代：明

何代金谷园，斜连上林苑。十里看花人，五陵紫骝远。玉勒有佳期，一片锦云白。谁将洛下春，誇向杨州客。
刘子脩同往赵园看芍药马上作·其一
作者：欧大任
朝代：明

何代金谷园，斜连上林苑。十里看花人，五陵紫骝远。
刘子脩同往赵园看芍药马上作·其二
作者：欧大任
朝代：明

玉勒有佳期，一片锦云白。谁将洛下春，誇向杨州客。
刘子脩归湖上居赠以长句
作者：欧大任
朝代：明

射阳湖上烟树多，浊水奔流江作波。邗沟西北入淮去，一夜秋风渡漕河。竹西歌吹何年路，广陵回首瓜洲渡。胥泾不见浣沙人，参军只有芜城赋。真州昔与谭生游，门下每称刘子脩。曾揖长桑传肘后，还能满壁画沧洲。前年击筑过燕市，昭王台边遇刘子。挥毫命酒见平生，荐引无人解知己。丹青传色出董源，晚于山水师荆关。犹恨壮观未极意，跨蹇从我游西山。风吹柳花满京阪，忽忆射陂春已晚。公卿投辖不可留，买舟直向湖南返。到家稚子候门庭，湖上芦黄枫树青。行持西掖裁书笔，归注东皋让酒经。我畏东华软红热，木门琅仓不堪谒。长吟左氏招隐诗，寻尔持竿钓湖雪。
刘宪使招饮禺山园同梁思伯黎惟仁梁宣伯张元春赋
作者：欧大任
朝代：明

篱门橘柚一筵开，宾客何人颂酒才。乍涌烟波分粤浦，可禁秋色满秦台。白鸠拂舞山城宴，黄石兵符海舰回。此夕庾公情不浅，万家明月塞鸿来。
刘少脩姚继昭陈鸣翊三子入社
作者：欧大任
朝代：明

衣冠洛社日追攀，三益能来竹径閒。暂许客游从北海，不妨朝寄在东山。谷深纵遣鸣驺入，林密惟知倦鸟还。咫尺朱明心并远，与君携手白云间。
刘左史相崇府二十二年矣因其子登州君奉寄
作者：欧大任
朝代：明

高陵大老汝南翁，白发人推长者风。经术已如韩太傅，儒林还表鲁申公。五更礼自尊河洛，十赉恩将赐华嵩。家学今看传奕世，三鳣谁敢并关中。
刘王郊台
作者：欧大任
朝代：明

五季乱豺虎，历数未有归。南汉骄自王，帝粤保南陲。白龙表上瑞，圜丘祀苍祇。乾亨首纪元，升坛列金枝。荐德羞币玉，涤牲黩郊牺。上帝肯居歆，祝史虚陈辞。君昏社已屋，废台委山陂。燔柴不复登，茂草鞠荒基。鲁侯昔僭郊，已叹周公衰。甘泉与雍畤，秦汉多陋仪。矧兹蛟蜃国，禾黍岂足悲。
刘继孝钱德咸二僚长携酒见过同邵山人恩上人集绣佛斋
作者：欧大任
朝代：明

万里无家客，茅斋双树前。同官能入社，静者共逃禅。米汁盘边蜜，花龛座里毡。清凉吾自性，即此是人天。
刘观察仲修今年六十好道著书喜其神王也为诗祝之
作者：欧大任
朝代：明

双戟煌煌世宪门，岁星犹傍紫微垣。衣冠八叶家方盛，出入三朝望独尊。藏枕已知鸿宝秘，著书深隐豹林园。自今介寿秋醪熟，士帙升平颂帝恩。
刘评事少修浮丘别业社集
作者：欧大任
朝代：明

乘凉出郭命巾车，宴客西池脍有鱼。阁倚浮丘深凿翠，觞行流水曲通渠。窗间萝薜萦犹上，户外烟霞绣不如。更向墙阴窥笔砚，知君新著茂陵书。
刘重庆邀饮玄湖雪霁泛舟
作者：欧大任
朝代：明

白发翛然侠气生，病来犹共酒船行。山阳颇擅为园地，海内深知结客名。湖暖梅花催腊早，雪晴兰桨撇波平。郑庄门下多推毂，何但长安置驿情。
初入西署二首
作者：欧大任
朝代：明

大李班棘位，国法铸鼎存。折民徵虞书，祥刑丽周官。毕弋开一网，下车泣群冤。好生钦恤哉，资始尊乾元。参辟兴何世，奏谳谁能原。春露鲜时布，秋荼日以繁。上有圣明君，播令弘湛恩。五听夙申戒，三宥仍平反。小臣忝末职，受宪敢不惇。迈种愧咎繇，愿察嘉石言。阴阳示生杀，律法原铨衡。三尺贵所持，淑问司邦刑。议事固以制，亭疑慎斯矜。官寺既建长，复置廷中平。赭衣虑塞路，丹笔匪可轻。贵踊忧岂细，泣隅涕偏零。法密苦凝脂，象魏悬日星。行看石阜中，深溪峭墙形。释滞传古议，挈令扬主明。乳虎纵噬人，博士动引经。五覆毋重比，端心铭鞠城。
初入西署二首·其一
作者：欧大任
朝代：明

大李班棘位，国法铸鼎存。折民徵虞书，祥刑丽周官。毕弋开一网，下车泣群冤。好生钦恤哉，资始尊乾元。参辟兴何世，奏谳谁能原。春露鲜时布，秋荼日以繁。上有圣明君，播令弘湛恩。五听夙申戒，三宥仍平反。小臣忝末职，受宪敢不惇。迈种愧咎繇，愿察嘉石言。
初入西署二首·其二
作者：欧大任
朝代：明

阴阳示生杀，律法原铨衡。三尺贵所持，淑问司邦刑。议事固以制，亭疑慎斯矜。官寺既建长，复置廷中平。赭衣虑塞路，丹笔匪可轻。贵踊忧岂细，泣隅涕偏零。法密苦凝脂，象魏悬日星。行看石阜中，深溪峭墙形。释滞传古议，挈令扬主明。乳虎纵噬人，博士动引经。五覆毋重比，端心铭鞠城。
初冬过诃林寺净隐方丈
作者：欧大任
朝代：明

故园犹得狎长裾，偶为寻僧过净居。施食斋前禽乍散，经行坛下树偏疏。菊花向晚犹堪摘，杮叶经秋尽可书。且莫攒眉便归去，白莲今日问何如。
初冬集黄明府用励日新堂
作者：欧大任
朝代：明

柳市南头第几家，群来车骑访烟霞。小山已结丛生桂，荒径犹存旧种花。共爱初衣搴薜荔，为留归棹泛蒹葭。羡君不以东陵贵，自有青门五色瓜。
初去故园
作者：欧大任
朝代：明

出身本田夫，家贫无负郭。蚤从铅椠劳，尚乏霸王略。躬耕岁频荒，转贩力犹薄。饥来每驱人，谋禄心转怍。谬为乡里推，遣诣太常学。脂车已在门，逝将别林壑。踌躇不能行，执辔前屡却。上怀高堂欢，下顾同生乐。虽歉三釜养，幸可事佣作。愧谢栖遁贤，黾勉游京洛。井臼付妻儿，且当厌藜霍。夙昔邴生情，宁终恋人爵。
初夏同黎惟敬李于美张元易及舍弟经季集顾叔潜宅得桐字十二韵
作者：欧大任
朝代：明

宫罗犹未解，下直日华东。偶尔寻王掾，相携就阮公。白云团野竹，清露引新桐。藓上书帷碧，榴然药籞红。形骸忘世外，啸傲似山中。馔出齐眉妇，衣牵着膝童。谈诗羞刻鹄，操技薄雕虫。酿得初蒸黍，酣宜旋折菘。南薰凉枕簟，西爽动帘栊。林冰开濠濮，丹青扫岱嵩。斋前松楚楚，几下石濛濛。割肉期三伏，披襟尚可同。
初夏社集张转运伯邻园中得雨
作者：欧大任
朝代：明

辟疆园傍粤城隅，河朔群游兴不孤。乍起夏云团远树，即看凉雨散平芜。碧筒杯送池边石，白玉盘行竹下厨。谁道炎天愁赤日，浴凫飞鹭在江湖。
初夏答友人
作者：欧大任
朝代：明
体裁：诗

辛夷花过客来稀，篱落萧然独掩扉。梅雨欲晴收药去，柘烟初起买茶归。林香山户枇杷熟，水腻池塘属玉肥。别后沈郎腰更瘦，病来浑欲不胜衣。
初春三日浔阳渡江过黄梅
作者：欧大任
朝代：明

匹马来看云锦屏，东风湓浦又扬舲。九江涛涌帆前白，五老峰横雪后青。鸿雁春归书未至，鱼龙天阔酒初醒。苍茫已向匡君别，瀑布香炉绕驿亭。
初春过悦上人迟恩公礼公
作者：欧大任
朝代：明

杖藜江路雪方消，献岁初过善世桥。为许阮公持白马，便逢支遁论逍遥。山寒竹树鸣苍玉，窗暝梅花照绛绡。今日长干禅藻盛，风流何必减南朝。
初祖庵
作者：欧大任
朝代：明

九年事若何，辨此一心竟。学人入洞来，视此石上影。学时雪满膝，谈时天花落。是佛即是心，定后吾自觉。
初祖庵·其一
作者：欧大任
朝代：明

九年事若何，辨此一心竟。学人入洞来，视此石上影。
初祖庵·其二
作者：欧大任
朝代：明

学时雪满膝，谈时天花落。是佛即是心，定后吾自觉。
初秋同张李陈三户部王山人柴文学集天坛曹道士院得窗字
作者：欧大任
朝代：明

日午鸣钟迎客到，仙童花下立双双。当秋山色分松院，过雨泉声冷石窗。白鹤连翩参法席，灵风萧飒满经幢。词人兴在烟萝外，有约还来倒玉缸。
初秋吴幼安佘宗汉闵寿卿陈守礼郝谦亨程孺文黄白仲梅季豹集青溪馆汪象初祁羡仲不至得干字
作者：欧大任
朝代：明

客过漫郎宅，依然不似官。桤林通崦曲，茅屋傍陀干。白雪芙蕖酒，秋风苜宿盘。两生期未至，犹作孟公看。
初秋夜梁用宾陈潜甫区惟鼎过宿斋中
作者：欧大任
朝代：明

下榻留佳客，玄谈夜不眠。钟声沉浦树，月色淡江烟。地胜南皮会，时危北海贤。茅斋慰岑寂，何异瀼西田。
初秋夜过曾以三缮部得尊字
作者：欧大任
朝代：明

凉色爱清尊，银鞍夜到门。知予思露掌，为客扫风轩。满目时人态，平生国士恩。片心秋月下，微尔共谁论。
初秋尔雅堂社集
作者：欧大任
朝代：明

蒿径逶迤过草堂，雨馀林色入新凉。溪通罨画双流玉，岸匝芙蓉半带霜。近席群鸥窥染翰，诸山明月照飞觞。雅游不少沉冥客，谁信郊园似辟疆。
初秋雨中同黎惟敬秘书刘仲修观察李袭美明府蒋少翼吴仲周滕晋生李惟仕朱汝修陈从训六徵士集李临淮惟寅宅得卮字
作者：欧大任
朝代：明

苑云城雨忽秋飔，西第邀欢昼漏迟。此日分庭逢长孺，何人置驿似当时。薜萝半杂窗间草，丝竹频催掌上卮。谁道元侯今骠骑，五陵犹得共襟期。
初至燕京宿报国寺英上人房
作者：欧大任
朝代：明

长途日暮叩僧扉，疑入名山坐翠微。高阁佛灯留客枕，中天禅月照征衣。不堪夜梦仍南去，已听春鸿尽北飞。回首缁尘心独远，欲从初地得皈依。
初至燕京袁文谷邢子愿梁孔适三进士朱在明顾叔潜二光禄汪太学仲淹同集黎秘书惟敬宅得春字
作者：欧大任
朝代：明

蒯缑歌肯向时人，倦揽征裘万里尘。字挟风霜沧海气，路停车毂蓟门春。一官直阁怜君老，诸子高阳笑我贫。清世已知容结绶，岂堪枚叟更游秦。
初雪高僚长升伯见过
作者：欧大任
朝代：明

急风快雪满燕台，萧寺柴门午始开。童子惊看乘兴客，王猷新自剡溪来。
别友人归江月
作者：欧大任
朝代：明

复与故人别，相逢知几年。客帆归海曲，别酒醉江天。草色愁中雨，江声梦里船。凭将尺素寄，双鲤到河边。
别吴叔嘉黄白仲马从甫余食其四子
作者：欧大任
朝代：明

一时词客起弹冠，何事交深去住难。江阔片帆瓜步远，天高双阙秣陵寒。歌中白雪曾同调，醉后黄花尚可看。六代风烟分手地，赠君惟有碧琅玕。
别吴翁范翁棐翁晋兄弟三首
作者：欧大任
朝代：明

孝丰鼎族姓为吴，尔祖联翩二大夫。世德延陵今不乏，更看文藻冠三都。壁立中丞第一峰，后来叠出玉芙蓉。河东从此称三凤，汝水何劳羡八龙。丹山鸑鷟越公儿，孔李通家赠我诗。别后天涯定相忆，傥能江左寄璚枝。
别吴翁范翁棐翁晋兄弟三首·其一
作者：欧大任
朝代：明

孝丰鼎族姓为吴，尔祖联翩二大夫。世德延陵今不乏，更看文藻冠三都。
别吴翁范翁棐翁晋兄弟三首·其三
作者：欧大任
朝代：明

丹山鸑鷟越公儿，孔李通家赠我诗。别后天涯定相忆，傥能江左寄璚枝。
别吴翁范翁棐翁晋兄弟三首·其二
作者：欧大任
朝代：明

壁立中丞第一峰，后来叠出玉芙蓉。河东从此称三凤，汝水何劳羡八龙。
别盛泰甫
作者：欧大任
朝代：明

射工何事起含沙，逐客天南鬓已华。骖脱几怜齐越父，门藏犹见鲁朱家。中洲北渚能搴莽，末路东陵亦种麻。握手尉陀城下别，不堪惆怅折梅花。
别诗
作者：欧大任
朝代：明

晨风忽萧萧，白露一何早。嗟我思故乡，送君就长道。骊驹在玉门，岂得长宴好。长安多贵游，冠簪杂羽葆。子独万里行，令予结怀抱。惆怅枌榆情，临岐思如捣。赠子玉连环，佩子金光草。离别岂不悲，荣名以为宝。
别陆华甫
作者：欧大任
朝代：明

别去易经岁，萧条久客情。轻装燕雁后，短策岱云行。有发称居士，无家似外兵。故人还待汝，羁马蓟门城。
剑阁篇
作者：欧大任
朝代：明

梁山岩岩通井络，触石吐云名剑阁。大剑小剑蜀之门，壁立峰攒辟荒落。蚕丛鱼凫三万年，楪榆昆明数千幕。二江？瀑珥双流，五屼嵯峨殿层萼。荆衡远属缀岷嶓，麋濮左绵摄邛僰。竹杖橦华纷自来，桄榔蒟酱今何隔。橘櫾千家粳稻连，盐泉万井金砂灼。賨歌剽锐拊瓴听，渝舞腾骧拥矛跃。白狼槃木奏西京，岂但巴姬管弦作。尚想公孙跃马秋，因知亭长归秦乐。蜀门天险阁如飞，景福昌期比河洛。阁头削出芙蓉寒，秀结华阳已万盘。云里峨眉瞻二华，天边玉垒逼长安。帝座文昌映华盖，儒宗今有陈君在。岂论风指胜唐蒙，不独题铭似张载。白雪高扬寡和音，青萍划倚长城隘。文印行操列郡中，风声蚤动三巴外。炳灵自昔盛如斯，司马君平又一时。王褒掞藻天庭上，扬子含章汶水湄。大邦才隽名家起，一字章程异代推。上方尽读洞箫颂，泰畤正待汾阴辞。资给计偕荣道路，橐中赍用繁刀布。学官弟子槐市游，入诣太常咨掌固。我持燕筑蓟门东，君上青天剑阁雄。云霄感会双龙色，侧身西望雪岭宫。青城峰气成虹，万里桥马呼风。剑阁君看他日事，至今石室记文翁。
剑阁篇
作者：欧大任
朝代：明
体裁：古风

梁山岩岩通井络，触石吐云名剑阁。大剑小剑蜀之门，壁立峰攒辟荒落。蚕丛鱼凫三万年，楪榆昆明数千幕。二江�瀑珥双流，五屼嵯峨殿层萼。荆衡远属缀岷嶓，麋濮左绵摄邛僰。竹杖橦华纷自来，桄榔蒟酱今何隔。橘櫾千家粳稻连，盐泉万井金砂灼。賨歌剽锐拊瓴听，渝舞腾骧拥矛跃。白狼槃木奏西京，岂但巴姬管弦作。尚想公孙跃马秋，因知亭长归秦乐。蜀门天险阁如飞，景福昌期比河洛。阁头削出芙蓉寒，秀结华阳已万盘。云里峨眉瞻二华，天边玉垒逼长安。帝座文昌映华盖，儒宗今有陈君在。岂论风指胜唐蒙，不独题铭似张载。白雪高扬寡和音，青萍划倚长城隘。文印行操列郡中，风声蚤动三巴外。炳灵自昔盛如斯，司马君平又一时。王褒掞藻天庭上，扬子含章汶水湄。大邦才隽名家起，一字章程异代推。上方尽读洞箫颂，泰畤正待汾阴辞。资给计偕荣道路，橐中赍用繁刀布。学官弟子槐市游，入诣太常咨掌固。我持燕筑蓟门东，君上青天剑阁雄。云霄感会双龙色，侧身西望雪岭宫。青城峰气成虹，万里桥马呼风。剑阁君看他日事，至今石室记文翁。
功德寺
作者：欧大任
朝代：明

宣皇游豫日，此地翠华来。忍草生驰道，慈云护讲台。玉波仙鹭浴，绯雪御桃开。望幸还今日，何人托乘陪。
劳生
作者：欧大任
朝代：明

头白人间世，吾生亦已劳。积书犹自癖，爱酒不能逃。官仅同鸡肋，才宁似凤毛。墙阴无笔研，一任长蓬蒿。
勾漏
作者：欧大任
朝代：明

千年仙令兴悠哉，邓岳留人竟不来。我向玉田圭洞去，綵云中锁会灵台。
北上答诸亲友相送
作者：欧大任
朝代：明

曙催河斗转阑干，垂老怜予把别难。鹢首舟烦诸子送，竹皮冠笑故人弹。出门天地涛声壮，凭轼关山雪片寒。醉后强抛沧海去，曲尘终恋钓鱼竿。
北邙山临望洛阳城
作者：欧大任
朝代：明

汉主河山锦绣多，西人望幸意如何。金墉半纳缑嵩月，鼎观平临谷洛波。自昔五经称白虎，只今诸少满铜驼。抽毫赋客兰台下，听得东都父老歌。
北郊驾还后顾光禄见过
作者：欧大任
朝代：明

汾阴歌吹入，能过子云家。骑拂龙池柳，镳停鹿苑花。谈深惟竹素，斋罢尚茶瓜。愧尔河东奏，迟回禁树鸦。
北风谣
作者：欧大任
朝代：明

玄冥号怒海若愁，天地惨淡黄云秋。三江波涛尽汹涌，五岭草木长飂飗。燕山层冰蓟门雪，北风吹落轩辕丘。猿狖昼啼，鸟雀啁啾。白日无色，山鬼幽忧。夜中何处吹觱篥，戍妇听之双泪流。念君此去戍万里，石城壁立东海头。男儿出门誓报主，倭奴未灭为国仇。边头明日有远信，封书更寄金锁裘。金锁裘，不胜束。锦字书，不能读。楼船戈甲几时回，北风忍听军中曲。
区用孺高正甫王永叔崔子玉赴试入都别之江上
作者：欧大任
朝代：明

秋晚公车待诏行，词人笔札满西京。奏书已有三千牍，函璧宁论十五城。金埒柳深遥策马，玉河花簇醉听莺。白头转忆追趋地，何限江干送客情。
十七夜同何太仆卢方伯袁节推集黎秘书宅
作者：欧大任
朝代：明

赐金几日出西京，秘省留欢此夕情。渐望使星天畔去，尚悬卿月禁边明。腾骧独识秦关骑，战伐曾谈涨海兵。只尺君恩如召问，上书何以答升平。
十七夜同周若金仪部蒋景云陈君实二计部集袁职方子寿宅得烟字
作者：欧大任
朝代：明

荡口新醪剧可怜，诸郎高宴兴翩翩。九微灯映桥前雪，五色花燃署里烟。江左客游惟兔管，汝南家学半鱼笺。傥能琼树还相倚，犹及冯唐未老年。
十三夜同苏子川黎惟敬方德新吴明卿苏子冲成仁卿黄定甫集吴约卿观灯得开字
作者：欧大任
朝代：明

银缸生暖色，谁省在霜台。月傍琼枝出，花攒火树开。杯盘欢五夜，赋颂见群才。隐隐闻歌笑，鸾舆太乙回。
十二月一日同顾光禄叔潜过李明府于美得台字
作者：欧大任
朝代：明

腊药同沾赐，朝回折柬催。步兵持酒榼，单父下琴台。病益疏慵态，诗惭侍从才。公荣虽不饮，骑马数能来。
十五夜同潘子朋梁丙孺朱季美集苏叔大宅雨中观灯得陵字
作者：欧大任
朝代：明

苏端今爱客，促骑兴堪乘。海国三城雨，春筵百子灯。锦攒花似洛，觞急酒如渑。谁信清平曲，歌钟过五陵。
十五夜清泉山中待月得云字
作者：欧大任
朝代：明

空林乌鹊暝依群，九十秋光此夕分。把酒山中还问月，卷帘天末乍披云。霜清木叶当窗堕，风急江猿隔岭闻。玉宇高寒心转切，骖鸾吾欲一从君。
十五夜迟元白惟敬玩月
作者：欧大任
朝代：明

昨游有馀兴，今赏不可忘。况当圆景丽，秋中气清凉。池沼浩澄澄，城阙郁苍苍。披衣坐前楹，瑶空已飞光。凝华映连观，流辉明洞房。周除觉冰净，达道弥天长。步檐几延伫，呼童扫中堂。石几拂琴瑟，邻家谋酒浆。夫君幸伊迩，策马非异乡。怀贤切饥渴，皎皎恒相望。愿从聆徽音，示我于周行。
十六夜同黎秘书吴侍御梁舍人集梦芝馆听管山人作吴歌
作者：欧大任
朝代：明

千家明月照帘栊，高咏凉天散步同。木叶自能飞洛下，秋声先已满云中。银河影落词臣酒，玉兔光摇御史骢。醉后忽闻歌子夜，禁城钟鼓思何穷。
十六夜周稚尊陆伯生臧晋叔陶懋中黄白仲宋忠甫吴孟白枉集青溪馆迟吴公择俞公临不至得关字
作者：欧大任
朝代：明

草堂溪上见钟山，会有金钱节假闲。酒渴我犹通汉籍，诗名君已动江关。苑花半杂金支里，窗雨微添玉溜间。灯火六街曾不散，骖驔车骑未须还。
十六夜小斋待月元白约卿同赋
作者：欧大任
朝代：明

东来车骑访幽栖，共待清光手重携。九市烟尘人境外，万家砧杵帝城西。黄山远见宫槐直，紫阁平临海树低。何事天涯问圆缺，故园应待尺书题。
十六夜述怀示元白惟敬
作者：欧大任
朝代：明

登高頫层城，远盻穷燕粤。东窥沧渤流，西抚太行碣。轮光出海隅，浮云敛天末。徙倚眺京师，控带尽冀阙。迅飙度陇阪，万里霜氛灭。坞笛应鸿鸣，关柝随砧发。幽燕多慷慨，赵魏负勇决。李牧出雁门，汲黯入禁闼。昔人构运会，题拂多引拔。谬予困泥涂，栖迟独皤发。且忻免负薪，敢复望结袜。芳华宁久妍，精诚谁能察。弦望信有常，亏盈不堪诘。迢遥思美人，明珰似秋月。劳悁咏四愁，并寄双鱼札。
十四夜侍家慈楼上玩月
作者：欧大任
朝代：明

去年待月雨青楼，忆母离居海上洲。今年待月宝翰楼，奉母闲登楼上游。四方无云海生色，镜光将满升东璧。长河韬映列宿微，昨夜那能似今夕。有酒有脯，儿女罗陈。母子兄弟，岂伊异人。满酌千岁卮，寿我北堂母。弟能吹笙兄击鼓，如何不饮歌且舞。君不见天上十二楼五城，黄金宫阙白玉京。婆娑桂树植其侧，中有仙人岁长生。长生兮久视，寿母兮孙子。天伦乐事乐何如，曲肱之外浮云耳。
十四夜元白惟敬见过
作者：欧大任
朝代：明

暧暧天字豁，凉夜皎如练。镜彩未盈规，清辉远弥见。先临太液池，却丽昭阳殿。须臾出渐高，历历指燕甸。零露浥金茎，严更促银箭。登楼枉嘉宾，鸣佩总时彦。列坐引浊醪，行厨愧丰膳。游豫靡沉酣，谈笑事笔砚。盍簪既非偶，明德夙所眷。共舒南渚情，宁羡西园宴。抚景豫持满，称诗戒侧弁。鄙劣谢久要，期尔回光眄。
十四夜同邓都阃集费左使省中楼
作者：欧大任
朝代：明

南开大府控沧流，爱客能同此献酬。飞盖宴游今邺下，登楼宾从似荆州。凉生觱篥孤城夕，露满蒹葭二水秋。明月渐圆人渐醉，尊前还欲拂吴钩。
十四夜同陆华父登方清臣问月台
作者：欧大任
朝代：明

万户正西风，登台得谢公。清光摇几席，寒影入帘栊。笛起沧波外，觞飞白露中。还同吴苑客，今夕赋江枫。
十日朱贞吉李本宁汪子建朱在明叶茂长汪仲淹谢少廉俞公临毛豹孙虎丘枉饯得新字
作者：欧大任
朝代：明

天涯归客有纶巾，吴下多逢艺苑人。诸子登坛分会合，一时开府斗清新。尊前月映青鸾阁，树里江边白马津。背指菊花摇橹去，可堪烟艇各酸辛。
十日田子艺魏季朗茅平仲朱邦肃胡茂承郭建初莫云卿马用昭邵长孺程无过汪元初程虞仲诸子见过得先字
作者：欧大任
朝代：明

狂夫肮脏讵堪怜，马队何如祖谢年。恋阙恩深佩萸后，还山心在杖藜先。书藏已蠹空成帙，榻坐皆穿未有毡。词客不妨频过我，餐钱新送酒家钱。
十日答张光禄送菊二首
作者：欧大任
朝代：明

昨日同君醉摘花，宅边今日似陶家。独醒却笑颜光禄，不送金钱送绛霞。卷绯蹙绣额涂黄，亦到青毡学士堂。聊与幽人慰岑寂，风流谁道在柴桑。
十日答张光禄送菊二首·其一
作者：欧大任
朝代：明

昨日同君醉摘花，宅边今日似陶家。独醒却笑颜光禄，不送金钱送绛霞。
十日答张光禄送菊二首·其二
作者：欧大任
朝代：明

卷绯蹙绣额涂黄，亦到青毡学士堂。聊与幽人慰岑寂，风流谁道在柴桑。
十日陈梦庚潘少承见过
作者：欧大任
朝代：明

南里陶徵士，西亭谢法曹。相逢重九后，得句白云高。三径犹残菊，双尊且浊醪。悠然堪一醉，木叶满林皋。
十月一日
作者：欧大任
朝代：明

视朝颁玉历，宵旰实忧勤。日月尊周正，乾坤散楚氛。帝心资一德，天意在斯文。阙下衣冠气，师中虎豹群。荣光披禁闼，曙色起风云。奏以三雍乐，铭之五釜勋。马骄秋不贡，河徙岁偏闻。疏凿方宣力，骁雄几冠军。万几劳有问，上策更何云。别殿班仍肃，千官仗忽分。歌诗随例废，谏草避人焚。尚有渔樵客，迟回恋圣君。
十月初度都下值防虏甚急感怀寄诸弟五首
作者：欧大任
朝代：明

贱生常不乐，此日更萧骚。汉苑惊烽燧，胡尘老鬓毛。蒺藜兼雪下，刁斗入云高。羁绁何为者，承欢愧尔曹。军书飞羽入，日落战云黄。梦寐金戈外，关山铁骑傍。千村荒汉月，六阵散胡霜。候火回中近，南飞雁几行。生计由来薄，兵戈日转愁。乡书经岁绝，客泪几时收。星暗藏宫剑，霜凋季子裘。老亲衣线在，辛苦事防秋。家舍何人守，松楸有梦攀。思归金鼓里，恨别木樵间。老至惟衰鬓，秋高益苦颜。新阡猿断处，月冷道园山。驿断书难至，笳清露更寒。田园兵后计，儿女梦中看。帷幄筹方急，边庭虏欲残。愁中持浊酒，听捷到长安。
十月初度都下值防虏甚急感怀寄诸弟五首·其一
作者：欧大任
朝代：明

贱生常不乐，此日更萧骚。汉苑惊烽燧，胡尘老鬓毛。蒺藜兼雪下，刁斗入云高。羁绁何为者，承欢愧尔曹。
十月初度都下值防虏甚急感怀寄诸弟五首·其三
作者：欧大任
朝代：明

生计由来薄，兵戈日转愁。乡书经岁绝，客泪几时收。星暗藏宫剑，霜凋季子裘。老亲衣线在，辛苦事防秋。
十月初度都下值防虏甚急感怀寄诸弟五首·其二
作者：欧大任
朝代：明

军书飞羽入，日落战云黄。梦寐金戈外，关山铁骑傍。千村荒汉月，六阵散胡霜。候火回中近，南飞雁几行。
十月初度都下值防虏甚急感怀寄诸弟五首·其五
作者：欧大任
朝代：明

驿断书难至，笳清露更寒。田园兵后计，儿女梦中看。帷幄筹方急，边庭虏欲残。愁中持浊酒，听捷到长安。
十月初度都下值防虏甚急感怀寄诸弟五首·其四
作者：欧大任
朝代：明

家舍何人守，松楸有梦攀。思归金鼓里，恨别木樵间。老至惟衰鬓，秋高益苦颜。新阡猿断处，月冷道园山。
十月桃
作者：欧大任
朝代：明

十月新尝内苑桃，雪中青颗满神皋。曾看结子三千岁，归向君王乞斗醪。
十月虏警书事三首
作者：欧大任
朝代：明

朔气初飞万树霜，惊传胡马过渔阳。从军岂乏三河少，度漠曾招六郡良。鸣镝月寒窥雁塞，射雕云暗散龙荒。皇威赤羽劳诸将，不似周王拥白狼。甘泉烽火到长安，阙下衣冠立马看。北转储胥刍粟富，西来骠骑雪霜寒。观兵帐外期超距，拜将庭中议筑坛。细柳已屯江总制，月明羌笛满桑乾。关塞秋阴暗白登，飞狐道上羽书仍。云屯汉卒徵三辅，风急胡笳过七陵。暂向太原称薄伐，已知吉甫佐中兴。书生亦有燕然颂，待勒恒山第几层。
十月虏警书事三首·其一
作者：欧大任
朝代：明

朔气初飞万树霜，惊传胡马过渔阳。从军岂乏三河少，度漠曾招六郡良。鸣镝月寒窥雁塞，射雕云暗散龙荒。皇威赤羽劳诸将，不似周王拥白狼。
十月虏警书事三首·其三
作者：欧大任
朝代：明

关塞秋阴暗白登，飞狐道上羽书仍。云屯汉卒徵三辅，风急胡笳过七陵。暂向太原称薄伐，已知吉甫佐中兴。书生亦有燕然颂，待勒恒山第几层。
十月虏警书事三首·其二
作者：欧大任
朝代：明

甘泉烽火到长安，阙下衣冠立马看。北转储胥刍粟富，西来骠骑雪霜寒。观兵帐外期超距，拜将庭中议筑坛。细柳已屯江总制，月明羌笛满桑乾。
千佛岭
作者：欧大任
朝代：明

云里岩岩皆佛，石中字字是经。翠竹黄花总幻，摄山终古长青。
午日同袁景从李凝伯二中舍集刘观察仲修园中得公字
作者：欧大任
朝代：明

槐阴堂下快雄风，艾叶蒲花映酒红。歌妓独能娱谢傅，坐宾谁最似申公。内家萧鼓喧阒里，太液楼船想像中。闻道至尊深望雨，片云时复过帘栊。
午日李明府招集显灵道院同姚太守方计部黎秘书王太仆梁舍人沈比部分得恩字
作者：欧大任
朝代：明

集灵台倚禁西垣，佳节天中客到门。兰共握来沾绮席，蒲从餐后贮清尊。奏书已识真人气，赐沐俱怀圣主恩。时序祇堪嗟鬓发，十年司马在文园。
午日泛舟登海上台观竞渡得峰字
作者：欧大任
朝代：明

西望湘灵上小？，涉江因得采芙蓉。桡前涛白将千里，瑟里云青第几峰。萧飒羽飞犹似鹘，参差鳞起半成龙。沧洲不是昆明日，徙倚何妨听暮钟。
午日泛舟登海上台观竞渡得峰字
作者：欧大任
朝代：明
体裁：七言律诗

西望湘灵上小�，涉江因得采芙蓉。桡前涛白将千里，瑟里云青第几峰。萧飒羽飞犹似鹘，参差鳞起半成龙。沧洲不是昆明日，徙倚何妨听暮钟。
午日石岐海观竞渡
作者：欧大任
朝代：明

衡波急桨赋蘼芜，谁似怀沙屈左徒。续命旧颁朱彩缕，辟兵犹佩赤灵符。天中节序时方豫，海上风烟兴不孤。楚舞巴歌纷屡进，浮湘西忆洞庭湖。
午日过新蔡访张助甫
作者：欧大任
朝代：明

西驱羸马问林泉，君厌承明已十年。自解旌旃云梦泽，早休车骑汝阴田。菖蒲入酒沾岩瀑，薜荔萦窗带壑烟。谁似谢家兄弟好，楼前嵩少傍青天。
午日集周都督子脩宅得诗字
作者：欧大任
朝代：明

缓带从容日，天中盛赋诗。总戎周太尉，好客郑当时。射柳无劳试，觞蒲且共持。陆沉金马下，三见汉宫丝。
午日饮李宛平宅得支字
作者：欧大任
朝代：明

班行散玉墀，明府幸相期。席上双盘艾，花前五色丝。歌停官烛送，酒给俸钱支。醉忆江乡客，芙蓉正满池。
午门献俘侍班纪事
作者：欧大任
朝代：明

卤簿初齐散晓烟，西山秋色凤楼前。歌成鸣鸟笙镛间，礼定牵羊玉帛先。曾忆肩遗经汉月，今来面缚望胡天。藁街已近蛮夷邸，飞檄仍传过九边。千官侍从肃鹓行，鼓吹麾幢满建章。绝幕策成中执法，请缨生致左贤王。枚皋赋咏能持管，方朔诙谐更上觞。万里誇胡非羽猎，不劳明主幸长杨。
午门献俘侍班纪事·其一
作者：欧大任
朝代：明

卤簿初齐散晓烟，西山秋色凤楼前。歌成鸣鸟笙镛间，礼定牵羊玉帛先。曾忆肩遗经汉月，今来面缚望胡天。藁街已近蛮夷邸，飞檄仍传过九边。
午门献俘侍班纪事·其二
作者：欧大任
朝代：明

千官侍从肃鹓行，鼓吹麾幢满建章。绝幕策成中执法，请缨生致左贤王。枚皋赋咏能持管，方朔诙谐更上觞。万里誇胡非羽猎，不劳明主幸长杨。
华山睡图歌为黎惟敬赋
作者：欧大任
朝代：明

雍州雄峙太华山，桃林古塞当潼关。四方削成玉井上，莲花矗立谁能攀。苍松樛枝半空起，蛟虬飞入青天里。黄河九曲如丝来，阴霏寒翠侵涛水。云台观前玉泉院，希夷先生隐于此。五龙曾出日月池，化五仙公抟所师。口传睡法石上坐，梁晋汉周如梦驰。臣灵睥睨高掌擘，玉女啽呓云鬟垂。窗间飞蝶忽以觉，骑驴大笑谁得知。黎生学道希夷叟，典秘兰台岁云久。粟比公车过一囊，给似河东颇三斗。作赋宁论左氏书，得钱更买东方酒。群星错落罗在胸，万象雕锼出其手。讲殿犹随大老班，词场合使千夫走。生有仙才自不知，海内诗名满人口。昔从起家便通籍，赐绯带束荆金赤。奕世衣冠射策多，大儿诗书小儿易。斋中日咏丝五紽，亭下行留玉双舄。肮脏惟营白鹤栖，昂藏岂借青云色。希夷道在五千文，归勒名山十赉勋。故人新请罗浮长，约尔同寻沧海君。
华父元光诸子过舍弟明叔酒禅阁同集
作者：欧大任
朝代：明

好客田家少，清斋秋事閒。益惟三友者，游岂五侯间。玩世非关酒，逃禅不在山。诸生依绣佛，长笑虎溪还。
华玉馆并蒂兰花
作者：欧大任
朝代：明

文藻罗含楚国华，青云今见阮咸家。丛兰纵有江湘色，争似溪亭比玉花。
华甫往寻武山予舣舟泰和望之未至
作者：欧大任
朝代：明

丁戊山人驻此山，石坛丹井绿云间。尔今欲就陶皮隐，待我匡庐白鹿还。
华阳行赠王孝廉归晋陵
作者：欧大任
朝代：明

华阳馆前秋雪飞，幽州道上行人稀。当年筑馆人何在，今日拂衣君独归。萧条策马辞京阙，关门一片西山月。胡姬葡萄酒初泼，垆头把臂与君别。君为荆川太史之门生，弟子都讲往往皆名卿。独守师说奉大对，公孙侧目辕固行。滹沱河水冻偏早，驿楼官树叶如扫。上有燕台之衰草，下有荆卿之古道。行行旅食不堪陈，渔钓江湖且煮莼。子虚傥遇乡人荐，老作金闺侍从臣。
卓澄父崧斋
作者：欧大任
朝代：明

潜虬起重云，祥鹓集樛木。寄此玄畅怀，高斋引遥瞩。君从嘉遁年，考卜塘西曲。平原矗介丘，修林带陶牧。烟途绵邈升，露井岧荛筑。江楹瞰海门，越陭出天目。窗虚纳疏飙，于焉送烦燠。步櫩一徙倚，新篁昼鸣玉。家犹董相园，耕似郑公谷。多暇削竹勤，已奏三千牍。白虎讲异同，匪但荣丹毂。弦以硕人诗，为君咏薖轴。
南京三首
作者：欧大任
朝代：明

金门迎王气，丹阙俯神州。苑柳摇春殿，宫鸦拂曙楼。江左开基日，山河入地图。千秋龙虎国，万里帝王都。青云鳷鹊观，赤日凤皇台。司马文园病，谁言献赋才。
南京三首·其一
作者：欧大任
朝代：明

金门迎王气，丹阙俯神州。苑柳摇春殿，宫鸦拂曙楼。
南京三首·其三
作者：欧大任
朝代：明

青云鳷鹊观，赤日凤皇台。司马文园病，谁言献赋才。
南京三首·其二
作者：欧大任
朝代：明

江左开基日，山河入地图。千秋龙虎国，万里帝王都。
南岳篇送何衡州
作者：欧大任
朝代：明

荆南万里云盘错，巀嶪衡山号南岳。职方尽入楚人墟，舆地分封麋子国。此山上应翼轸星，仰睇苍苍入紫冥。天边返照开云梦，雪后飞花满洞庭。祝融峰下仙人障，紫盖朱陵复东向。柱隔芙蓉一万重，碑藏岣嵝三千丈。玉牒文章经几秋，玄夷使者故相留。湖上只今通汉水，湘东自古建衡州。衡州太守黄门客，赤墀青琐承恩泽。献纳三年作近臣，尚方剑借雷霆侧。出守专城五马车，十郡诸侯总不如。黄堂初布行春令，紫禁犹怀谏猎书。寇恂谁借归河内，龚遂当年留渤海。湘中父老西上书，愿得襜帷更三载。此日驱车朝五云，人识衡州旧使君。千官拜舞冠簪列，三殿追趋鹓鹭群。已道虞庭咨岳牧，更看汉室分符竹。诏下何时远赐金，徵还旧省新鸣玉。君不见望之雅意归本朝，入补公卿事不遥。好将勋业齐南岳，阊阖明恩在九霄。
南康蔡文卿见过
作者：欧大任
朝代：明

通家三楚客，荒径问吾庐。世禅虎头学，才兼虿尾书。莎江词更丽，度岭兴何如。尺素他时及，青溪寄鲤鱼。
南归酬黎惟仁梁公瑞唐寅仲邓君肃黄幼章梁少学黄幼元林开先见过二首
作者：欧大任
朝代：明

驰驱游巳倦，劳苦意何深。把袂千秋泪，抽簪万里心。文章宁跋扈，闾巷且游沉。知尔怜同调，翩翩故远寻。皮骨馀生在，七奔今亦劳。马蹄谙至理，鸡肋见吾曹。四壁家徒立，双钩气尚豪。求羊能不负，开径引蓬蒿。
南归酬黎惟仁梁公瑞唐寅仲邓君肃黄幼章梁少学黄幼元林开先见过二首·其一
作者：欧大任
朝代：明

驰驱游巳倦，劳苦意何深。把袂千秋泪，抽簪万里心。文章宁跋扈，闾巷且游沉。知尔怜同调，翩翩故远寻。
南归酬黎惟仁梁公瑞唐寅仲邓君肃黄幼章梁少学黄幼元林开先见过二首·其二
作者：欧大任
朝代：明

皮骨馀生在，七奔今亦劳。马蹄谙至理，鸡肋见吾曹。四壁家徒立，双钩气尚豪。求羊能不负，开径引蓬蒿。
南江口至水瓜营李裕德苏文甫章弟莘儿舟饮
作者：欧大任
朝代：明

望中泷水郡，道是古蛮城。篁竹深犹避，薪蒸搉未平。笋菹供客食，花布襁儿耕。野酌烟岚里，邮签问去程。
南浦亭遇朱孔阳自桃花岭还
作者：欧大任
朝代：明

稍栖牛屋欲何依，客似前洲伐荻归。岭外魂惊书后梦，河梁泪洒别时衣。渡江讵意逢袁叔，入洛犹能共陆机。朱丘故人如寄忆，春来无数朔鸿飞。
南浦驿送少室山人之襄阳二首
作者：欧大任
朝代：明

嵩少何年出，遥寻庞德公。宁知高士宅，只在鹿门中。远别伤春日，襄阳路更西。习家池尚在，堪听白铜鞮。
南浦驿送少室山人之襄阳二首·其一
作者：欧大任
朝代：明

嵩少何年出，遥寻庞德公。宁知高士宅，只在鹿门中。
南浦驿送少室山人之襄阳二首·其二
作者：欧大任
朝代：明

远别伤春日，襄阳路更西。习家池尚在，堪听白铜鞮。
南溪泛舟遇雨客有怀江南者共赋中字
作者：欧大任
朝代：明

城西陂上晚溟濛，越客扁舟望不穷。渭水云沉波色里，长杨秋在雨声中。乍飞鹤子翻池白，欲尽荷花坠露红。多少燕姬愁翠黛，共将离思寄江枫。
南越武王赵陀墓
作者：欧大任
朝代：明

故国多荆榛，累累带丘陇。北眷天井冈，莫辩尉陀冢。缅惟称制时，中原已云滃。闭关并扬粤，画甸赋秸总。闽蛮渐东羁，瓯骆尽西拥。黄屋并汉仪，威边自尊宠。陆生隃岭来，班轮再南軵。奉藩谨上书，正极众星共。桂蠹贡虽入，湟溪道仍壅。志远蒿里催，运往朝台耸。黍苗被隧涂，麇鹿交町疃。金凫幸不飞，银海岂能涌。登垄踯躅歌，空有牧竖踵。谁为雍门弹，千秋泪汹汹。
南阳馆夜闻淯水溜声颇似吉州滩流也枕上有作
作者：欧大任
朝代：明

匹马关山倦客情，宛城高阁淯河声。北风吹梦江乡去，一夜扁舟雪浪行。
卜居
作者：欧大任
朝代：明

淮南桂树久相招，白社归来有药苗。多病已妨年少日，端居犹愧圣明朝。南临绝海风烟迥，北望中原涕泪遥。卜筑江干聊遣兴，岁寒门径转萧条。
卞园赏牡丹
作者：欧大任
朝代：明

阊阖春来汉诏宽，淮南草木总含欢。云中朱簿围丝障，月下华林引翠冠。紫灞烟光留客饮，赤城霞色照人寒。清歌半似西游侣，那得花前不醉看。
卢方伯少明入京中秋见邀玩月
作者：欧大任
朝代：明

使车南去少能留，此地还期月下游。万里星环燕阙夕，九关榆落蓟门秋。已闻卿相频推毂，自笑风尘老敝裘。宾从他宵还对酒，不知谁共庾公楼。
卢沟晓发入都
作者：欧大任
朝代：明

百里关门待曙开，西行挽辂几人哉。滹沱月照边鸿过，大陆云随代马来。紫殿烟花纷晻霭，碧霄宫阙郁崔嵬。长卿敢道游梁倦，愧乏公车奏赋才。
卢沟桥送汪子建还扬州
作者：欧大任
朝代：明

十年颜鬓慰蹉跎，其奈关山怨别何。月下悲笳过督亢，霜前流水乱滹沱。雁飞海上乡心远，叶落淮南客路多。立马斯须怜去住，箜篌弹罢不堪歌。
卢鸿岩
作者：欧大任
朝代：明

中嵩太乙南，岩竹风犹扫。长镵吾欲来，为君种朱草。
卧佛台歌为张计部君简赋
作者：欧大任
朝代：明

渤海城中台百尺，卧佛佛牙纪幽迹。丽谯前耸古郡名，滮池半带沧波色。东望茅焦有隐居，西临千木旧精庐。省郎起家地官氏，藏寄台中万卷书。台边翠柏手所种，槐阴满庭护云栱。花开红杏席茵游，荫借苍藤张幕拥。我行住岳泰岱中，观涛亦过溟渤东。辟疆名园更栽竹，拄杖将寻张长公。
卧疾
作者：欧大任
朝代：明

请急经旬日，衔恩白虎闱。师儒频谢病，鱼鸟亦思归。蓟雪青毡湿，沧波赤羽飞。故园烽火后，夜夜梦渔矶。
卧病
作者：欧大任
朝代：明

一月掩柴门，交游少过存。检方分药石，散帙杂兰荪。司马常称疾，东方自避諠。僻居元寂寞，何必卧郊园。
卧龙山谒诸葛武侯庙
作者：欧大任
朝代：明

舍策广川阴，惝恍迷所适。背淮岁始献，及宛朔已易。怀古遵城南，草庐访遗迹。缅昔卧龙人，抱膝遁荒逖。末运当涂高，中衰建安历。二祖威灵尊，帝裔守宗稷。感会偶风云，黄麾枉蓬荻。片语许驰驱，已定三分策。嗣汉以配天，孙曹竟非敌。渡泸军事劳，卜洛鼎门隔。鞠躬尽瘁年，落莫荡平绩。事往变闉阇，代更废荆棘。畴垄忆躬耕，宁辨阡与陌。经祠辟丛榛，伏腊修脯炙。千秋梁甫吟，太息南阳宅。
即事二首
作者：欧大任
朝代：明

鹿散荆榛雉翳烟，官家犹算水衡钱。帝恩浩荡春如海，何但陪京雨露边。闾里苍生苦丈田，尽更新法荷皇天。云边尺一欢呼日，四海讴歌亿万年。
即事二首·其一
作者：欧大任
朝代：明

鹿散荆榛雉翳烟，官家犹算水衡钱。帝恩浩荡春如海，何但陪京雨露边。
即事二首·其二
作者：欧大任
朝代：明

闾里苍生苦丈田，尽更新法荷皇天。云边尺一欢呼日，四海讴歌亿万年。
厓门吊古四首
作者：欧大任
朝代：明

路尽中原历数新，秋风江上水粼粼。南巡不返胶舟日，东渡空劳舣棹人。豫让死能酬国士，屈原终合作波臣。黍离麦秀无穷恨，谁向行朝忆紫宸。航海飘零万里行，孤臣一旅计难成。空令虎士披千战，那复鸡人报六更。岛上岂无田氏客，江东惟有汉家兵。伤心南渡金牌诏，长使遗黎说汴京。胡骑长驱入海门，舆图非复旧乾坤。月情只托方诸泪，春恨空销杜宇魂。精卫未捐填海愤，鸱夷犹抱入江冤。巫阳纵遣招难返，日落荒山听断猿。间关百战事堪怜，越鸟何心北向燕。魂逐白鹇游四海，骨无青树记千年。铜驼草没荒宫外，玉玺光沉浊浪前。抱石怀沙君莫问，厓门东下水如天。
厓门吊古四首·其一
作者：欧大任
朝代：明

路尽中原历数新，秋风江上水粼粼。南巡不返胶舟日，东渡空劳舣棹人。豫让死能酬国士，屈原终合作波臣。黍离麦秀无穷恨，谁向行朝忆紫宸。
厓门吊古四首·其三
作者：欧大任
朝代：明

胡骑长驱入海门，舆图非复旧乾坤。月情只托方诸泪，春恨空销杜宇魂。精卫未捐填海愤，鸱夷犹抱入江冤。巫阳纵遣招难返，日落荒山听断猿。
厓门吊古四首·其二
作者：欧大任
朝代：明

航海飘零万里行，孤臣一旅计难成。空令虎士披千战，那复鸡人报六更。岛上岂无田氏客，江东惟有汉家兵。伤心南渡金牌诏，长使遗黎说汴京。
厓门吊古四首·其四
作者：欧大任
朝代：明

间关百战事堪怜，越鸟何心北向燕。魂逐白鹇游四海，骨无青树记千年。铜驼草没荒宫外，玉玺光沉浊浪前。抱石怀沙君莫问，厓门东下水如天。
友芳园杂咏为吕心文作二十五首 其一 玄览楼
作者：欧大任
朝代：明

躧步登兹楼，冥心白云里。智慧想不生，吾以观无始。
友芳园杂咏为吕心文作二十五首 其七 丛桂阿
作者：欧大任
朝代：明

何年金粟树，留客怜樛枝。淮南招可隐，一咏小山词。
友芳园杂咏为吕心文作二十五首 其三 素心居
作者：欧大任
朝代：明

南村素心人，颇就陶徵士。长歌归去来，昨非觉今是。
友芳园杂咏为吕心文作二十五首 其九 柳竹巷
作者：欧大任
朝代：明

垂杨深巷中，密筱空林曲。门开栗里烟，酒送湘江渌。
友芳园杂咏为吕心文作二十五首 其二 振藻斋
作者：欧大任
朝代：明

窗间白凤飞，窗里青藜过。客来问著书，君自高齐坐。
友芳园杂咏为吕心文作二十五首 其二十 清修草阁
作者：欧大任
朝代：明

城带禦儿溪，林出皋亭巘。先生不下楼，风篁引云栈。
友芳园杂咏为吕心文作二十五首 其二十一 心远处
作者：欧大任
朝代：明

道可羲皇上，心惟寥廓间。所以采菊人，悠然见南山。
友芳园杂咏为吕心文作二十五首 其二十三 长林石丈
作者：欧大任
朝代：明

削成一峰尊，嵚崟势无敌。千秋大吕亭，青入岱宗色。
友芳园杂咏为吕心文作二十五首 其二十二 淩霄石
作者：欧大任
朝代：明

阁前到公石，独立良亦难。何限淩霄花，冰霜共严寒。
友芳园杂咏为吕心文作二十五首 其二十五 长林石几亭
作者：欧大任
朝代：明

湘中琳琅碧，岳顶莲花白。隐几深竹中，嗒尔天游客。
友芳园杂咏为吕心文作二十五首 其二十四 听溜石
作者：欧大任
朝代：明

竹间鸣濑长，泠泠七弦响。漱石枕流谁，松风助幽赏。
友芳园杂咏为吕心文作二十五首 其五 蔷薇曲
作者：欧大任
朝代：明

谢家明月里，曲曲是芗林。不用东山妓，云停翠幄深。
友芳园杂咏为吕心文作二十五首 其八 香玉丛
作者：欧大任
朝代：明

房栊深几许，濛淡梨花月。有酒且共持，莫待飘成雪。
友芳园杂咏为吕心文作二十五首 其六 山矾障
作者：欧大任
朝代：明

春深人始归，已见花如霰。日夕东风吹，飘飏云母扇。
友芳园杂咏为吕心文作二十五首 其十 芙蓉堤
作者：欧大任
朝代：明

夹堤千树锦，留得拒霜开。采之何处寄，还待涉江来。
友芳园杂咏为吕心文作二十五首 其十一 湘云径
作者：欧大任
朝代：明

潇湘一片云，春深箨龙长。唯有裘与羊，支筇日来往。
友芳园杂咏为吕心文作二十五首 其十七 松月台
作者：欧大任
朝代：明

月上徂徕前，疏松影在地。偶寄聊一适，婆娑漆园吏。
友芳园杂咏为吕心文作二十五首 其十三 总芳径
作者：欧大任
朝代：明

旖旎万花谷，一径绾其口。尽容问字人，不妨日携酒。
友芳园杂咏为吕心文作二十五首 其十九 友芳桥
作者：欧大任
朝代：明

沧漭西池下，芙蓉荫渠水。几曲赤阑桥，门似高阳氏。
友芳园杂咏为吕心文作二十五首 其十二 晚香径
作者：欧大任
朝代：明

岩鞠有黄华，寒香霜下秀。江州酒不来，采之满衣袖。
友芳园杂咏为吕心文作二十五首 其十五 牡丹台
作者：欧大任
朝代：明

买得洛阳花，飞来赤城霞。谁云山步障，不似子云家。
友芳园杂咏为吕心文作二十五首 其十八 长生池
作者：欧大任
朝代：明

会心岂在远，此有濠濮想。烟开鱼戏来，春动鸥波长。
友芳园杂咏为吕心文作二十五首 其十六 桃李园
作者：欧大任
朝代：明

金城树成锦，青绮花如练。河阳解归人，夜夜春园宴。
友芳园杂咏为吕心文作二十五首 其十四 大雅山居
作者：欧大任
朝代：明

有待觉为烦，委休已堪老。雅音未寥寥，书带千年草。
友芳园杂咏为吕心文作二十五首 其四 阳和洞
作者：欧大任
朝代：明

山人鍊九阳，晞发朝如沐。何处学长生，石上采昌歜。
友芳园杂咏为吕心文作二十五首·玄览楼
作者：欧大任
朝代：明

躧步登兹楼，冥心白云里。智慧想不生，吾以观无始。窗间白凤飞，窗里青藜过。客来问著书，君自高齐坐。南村素心人，颇就陶徵士。长歌归去来，昨非觉今是。山人鍊九阳，晞发朝如沐。何处学长生，石上采昌歜。谢家明月里，曲曲是芗林。不用东山妓，云停翠幄深。春深人始归，已见花如霰。日夕东风吹，飘飏云母扇。何年金粟树，留客怜樛枝。淮南招可隐，一咏小山词。房栊深几许，濛淡梨花月。有酒且共持，莫待飘成雪。垂杨深巷中，密筱空林曲。门开栗里烟，酒送湘江渌。夹堤千树锦，留得拒霜开。采之何处寄，还待涉江来。潇湘一片云，春深箨龙长。唯有裘与羊，支筇日来往。岩鞠有黄华，寒香霜下秀。江州酒不来，采之满衣袖。旖旎万花谷，一径绾其口。尽容问字人，不妨日携酒。有待觉为烦，委休已堪老。雅音未寥寥，书带千年草。买得洛阳花，飞来赤城霞。谁云山步障，不似子云家。金城树成锦，青绮花如练。河阳解归人，夜夜春园宴。月上徂徕前，疏松影在地。偶寄聊一适，婆娑漆园吏。会心岂在远，此有濠濮想。烟开鱼戏来，春动鸥波长。沧漭西池下，芙蓉荫渠水。几曲赤阑桥，门似高阳氏。城带禦儿溪，林出皋亭巘。先生不下楼，风篁引云栈。道可羲皇上，心惟寥廓间。所以采菊人，悠然见南山。阁前到公石，独立良亦难。何限淩霄花，冰霜共严寒。削成一峰尊，嵚崟势无敌。千秋大吕亭，青入岱宗色。竹间鸣濑长，泠泠七弦响。漱石枕流谁，松风助幽赏。湘中琳琅碧，岳顶莲花白。隐几深竹中，嗒尔天游客。
双井濂源作
作者：欧大任
朝代：明

舂陵天远桂阳溪，井记濂泉曲绕堤。席帽山青回鹳鹤，芝兰湖碧泛凫鹥。幽窗积草湓江色，明月连城太史题。更上汉台临百粤，白云何处道州西。
双桐馆为梁思伯赋
作者：欧大任
朝代：明

草玄多暇此徘徊，旧种双桐覆奕台。德比三槐名相后，词怜丛桂小山才。夕阳渐送疏阴转，秋色初惊一叶来。二仲过从应不厌，蒋园蓬径待君开。
发华节亭过灵洲至三水与钧谟猷三弟别
作者：欧大任
朝代：明

片帆已过郁洲台，风急惊沙落雁哀。万里独怜难判袂，三江犹得共衔杯。西陵涛起思康乐，南国书归念大雷。弟妹分岐贫更苦，客轺今去几时回。
发广陵遇雪李员外枉饯周园
作者：欧大任
朝代：明

粤客同飞盖，园曾几度游。淮西吾自去，江左尔还留。雪密枫林暮，天遥露掌秋。独怜朋好散，谁上李膺舟。
发横浦驿大司寇刘公邀詹侍御王武昌移舟饯送留别三首
作者：欧大任
朝代：明

挂席沙头津鼓催，群公出祖尽千杯。介休自愧龙门客，何似仙舟洛下来。楚水吴山积雪残，烟花东下秣陵看。清歌送酒不能醉，回首江枫一路寒。两岸猿声傍客啼，思君烟草易凄凄。扁舟幸有江湖在，那得春潮尽向西。
发横浦驿大司寇刘公邀詹侍御王武昌移舟饯送留别三首·其一
作者：欧大任
朝代：明

挂席沙头津鼓催，群公出祖尽千杯。介休自愧龙门客，何似仙舟洛下来。